Euskara bizirik irauten duen Europako hizkuntzarik zaharrena da. Baieztapen hori hizkuntzalari, aditu eta ikertzaile gehienek berresten dute. Euskara hizkuntza bizia eta oso zaharra da; bere jatorria, gaur-gaurkoz, ez da ezagutzen. Hizkuntzalari eta historialari garrantzitsuek uste dute orain dela 15.000 urte Altamira, Ekain edo Lauscaux-eko kobazuloetako biztanleek hitz egiten zuten hizkuntzaren oinordeko zuzena dela eta horixe defendatzen dute.\nBere antzinatasunean gutxienez neolitiko garaira arte atzera egingo genuke, nahiz eta euskararen jatorria hori baino askoz lehenagokoa dela pentsarazten diguten frogak ere badauden. Litekeena da mintzaira artikulatuaren jatorrizko fokoetako bat izatea ere.\nEuskararen sustrai ezezagunak\nGaur egun, euskal biztanleriaren %37k hitz egiten du euskara, Pirinioen alde bietan kokatutako euskal lurralde ezberdinetan bizi diren milioi bat euskaldunek, gutxi gorabehera; euskalduna adierak, literalki itzuliz gero, “euskaraz hitz egiten duena” esan nahi du. Zona geografiko horretan, hain zuzen ere, aurkitzen dira aztarnategi paleolitiko garrantzitsuenetako gehienak eta kontinenteko haitzuloetako artearen zati handiena. Gainera, aldi glaziarrean Mendebaldeko Europako gizaki-kontzentraziorik handiena zegoen eremu geografikoa da eta hori esanguratsua litzateke europar sustrai linguistikoetara jotzerako orduan.\nTheo Venneman Municheko Ludwig-Maximilian Unibertsitateko prestigio ezagutuko linguistak zera dio: “hizkuntza guztiek dute haien jatorria nonbait eta askotan ez dakigu non. Baina hemen lantzen ari garen garaian, euskara ez zen inondik etorri, dagoeneko hemen zegoen gainerako hizkuntzak iritsi zirenean. Kontzeptu horren pean, euskara Europako hizkuntzarik zaharrena da. Beste hizkuntza guztiak Ekialdetik etorri ziren atzerriko hizkuntzak ziren eta izan zuten eragin handiagatik, biztanle primitiboei inposatu zitzaizkien. […] euskara da europar hizkuntza-familia oso batetik biziraun duen bakarra”.\nTeoria horren arabera, Europan ez zen hizkuntza bakarra egon, elkarren arteko ahaidetasuna zuten dialekto ugari baizik, eta horien artean, euskara litzateke bizirik iraun duen bakarra. Horregatik, euskara litzateke Europa Zaharreko kulturekiko azken hizkuntza-lotura.\nIkertzaile asko saiatu den arren urte luzez euskararen jatorria argitzen, kontua da argitu gabeko enigma bat izaten jarraitzen duela. Horregatik, hizkuntzalaritza ofizialak isolatutako hizkuntza gisa definitzen du euskara, hau da, ezagutzen den ezein hizkuntzarekin harremanik ez daukan eta beste hizkuntza batzuekiko ahaidetasuna oraindik zehazteke daukan hizkuntza gisa.\nEuskal hamar herritarretatik sei euskaldunak izango dira 2036an\nHala ere, euskara hain hizkuntza zaharra izanda ere, oso erabilia da gaur egun eta ondo integratuta dago euskal gizartean, bai euskal erakundeetan, baita enpresa, ikastetxe, etxe eta biztanleen eguneroko bizitzan ere. 2017. urtearen hasieran aurkeztutako azterlanean aurreikusitakoaren arabera, aurton Euskadiko biztanleen erdiak izango dira euskaldunak (%59,5), 2011ko datuen arabera orain dugun %36,4ren aldean.\nHorrez gain, testuan bertan aurreikusitakoaren arabera, 25 urtetik beherako euskaldunen kopurua %73,2tik %83,4ra igoko da, eta, 25-49 urteko adin-tartean, ordea, %59,5ekoa izango da. Hartara, 20 urtean, euskara lehenengo hizkuntza izango da hamar euskal herritarretatik hirurentzat (gaur egun, %23,5ekoa da). Gainera, zeresan berezia izango du gazteenen artean, 24 urtetik beherako euskal herritarren erdientzat ia-ia euskara lehenengo hizkuntza izango delako. Hori dela eta, hazkuntza 16,7 puntu portzentualekoa izango da. Helduen prestakuntzari dagokionez, urtero 4.500 lagun euskaldundu egingo omen direnez, gaur egungo erritmoari eutsiko zaio.\nEuskaldun askok haien eguneroko bizitzan euskaraz hitz egitea nahiago duten arren, guztiak dira elebidunak eta espainiar hizkuntza ere ondo hitz egiten dute (edo frantsesa, Pirinioen iparraldekoen kasuan). Horregatik, Euskadi bisitatzen duenak, bi hizkuntza garrantzitsurekin harremanetan jartzeko aukera bikoitza dauka: antzinako jatorria daukan eta bakarra den euskararekin, eta nazioartean asko hitz egiten den espainierarekin.


Jon Bagues eta Pello Leiñena\n20 urtez Eresbil-Musikaren Euskal Artxiboko zuzendari aritu ondoren, Jon Baguesek erretiroa hartu du uztailaren 1ean eta zuzendaritza Pello Leiñenaren esku utzi.\nArtxibozain formazioa duen Jon Baguesek Donostia, Bartzelona eta Madrilen egin ditu musika eta unibertsitate ikasketak. 1979an Eusko Ikaskuntzaren Musika saila sortzeko lanean parte hartu zuen eta Cuadernos de Sección deitutakoaren zenbait argitalpen koordinatu zituen. 1990 eta 1996 urteen artean saileko lehendakari izan zen.\nEusko Ikaskuntzako bazkide da baita 1991tik Musika Artxiboko teknikari den Eresbileko zuzendari berria. Pello Leiñenak San Inazio Abesbatzan eta Donostiako Orfeoian parte hartu zuen ikasten ari zen bitartean. Musikologian lizentziatu zen Oviedoko Unibertsitatean.


Meslay (Loir eta Cher) - Wikipedia, entziklopedia askea.\nMeslay (Loir eta Cher)\nAreines, Coulommiers-la-Tour, Rocé, Saint-Firmin-des-Prés eta Saint-Ouen\n149 (%47.8) 163 (%52.2)\nMeslay Frantziako udalerri bat da, Loir eta Cher departamenduan dagoena, Erdialdea-Loira Harana eskualdean. 2013an 300 biztanle zituen.\n2007an Meslay udalerrian erroldatutako biztanleak 300 ziren. Familiak 140 ziren, horien artean 40 pertsona bakarrekoak ziren (8 bakarrik bizi ziren gizonak eta 32 bakarrik bizi ziren emakumeak), 64 seme-alabarik gabeko familiak ziren, 32 seme-alabak dituzten bikoteak ziren eta 4 seme-alabak dituzten guraso-bakarreko familiak ziren.\n2007an 152 etxebizitza zeuden, 140 familiaren etxebizitza nagusia ziren, 4 bigarren erresidentzia ziren eta 8 hutsik zeuden. 147 etxeak ziren eta 5 apartamentuak ziren. 140 etxebizitza nagusietatik 101 bere jabearen bizilekua ziren eta 39 alokairuan okupaturik zeuden; 3 etxek gela bat zuten, 6 etxek bi zituzten, 8 etxek hiru zituzten, 40 etxek lau zituzten eta 83 etxek bost zituzten. 85 etxek euren parking plaza propioa zuten azpian. 57 etxetan ibilgailu bat zegoen eta 73 etxetan bat baino gehiago zituzten.\nMeslay udalerriko biztanleria-piramidea 2009an .\n2007an lan egiteko adina zuten pertsonak 197 ziren, horien artean 153 aktiboak ziren eta 44 inaktiboak ziren. 153 pertsona aktiboetatik 148 lanean zeuden (77 gizon eta 71 emakume) eta 5 langabezian zeuden (2 gizon eta 3 emakume). 44 pertsona inaktiboetatik 26 erretiraturik zeuden, 12 ikasten zeuden eta 6 "bestelako inaktibo" gisa sailkaturik zeuden.\n2009an Meslay udalerrian 139 unitate fiskal zeuden, 329 pertsonek osaturik. Pertsona bakoitzeko diru-sarrera fiskalaren mediana urteko 20.513 euro zen.\n2000. urtean Meslay udalerrian 6 nekazaritza-ustiategi zeuden.\nMultimedia: Meslay (Loir-et-Cher)\nBNF: 15259412h (data)\nOrriaren azken aldaketa: 20 abendua 2021, 16:08.


BLACK FRIDAY-A BESTE INON EZ BEZALA | Centro Comercial Urbil\nBLACK FRIDAY-A BESTE INON EZ BEZALA\n2019/11/15 - 13:43\nBlack Friday osatuenaz gozatu nahi al duzu?\nUrbilen zure erosketak erosotasunez egin ditzakezu, busti gabe eta denbora aurreztuz.\nTeilatu bakar baten azpian marka desberdin askoz eta beherapen hoberenez gozatzeko aukeraz gain, denbora eta dirua aurreztu dezazun, Urbilen beste tokiek eskaintzen ez dizkizuten erosotasun asko aurkituko dituzu.\nAparkaleku estalia eta doakoa, deskantsatzeko jatetxeen gunea, doako haurtzaindegia txikientzat ostiralean 17:00etatik 20:00etara eta larunbatean 12:00etatik 20:00etara zuk erosketak lasai egiteko eta gauza askoz gehiago.\nJarraian gure lokalek prestatu dituzten deskontu batzuk azaltzen dizkizuegu:\n- Pepe Jeans: *Azaroaren 28an %30ko deskontua erregistratuta dauden bezeroentzako bilduma osoan (bilduma berria eta lurrinak izan ezik). *Azaroaren 29an %30ko deskontua bezero guztientzako bilduma osoan (bilduma berria eta lurrinak izan ezik).\n- Eroski Bidaiak: Azaroaren 25etik abenduaren 2ra %10eko deskontua.\n- Koröshi: 3x2 denda guztian.\n- La Casa de las Carcasas: Azaroaren 29tik abenduaren 1era %20ko deskontua karkasa eta kristaletan.\n- Bob: Azaroaren 25etik abenduaren 2ra, deskontuak marka hauetan: %15 Novex-en, %15 Perfect beauty-n (aparatología marka), %20 Maria Nila-n (produktu bilogikoen suediar marka), %10 Fanola-n, %15 Macadamia-n. Prezio bereziak uniq one-n. GHD-n 30€-ko deskontua.\n- Eurekakids: Azaroaren 25tik abenduaren 2ra, %15ko deskontua dendako artikulu guztietan. *Azaroaren 25etik 28ra, deskontuak Eurekakids-eko KLUB-eko kideentzat bakarrik izango dira. *Azaroaren 29tik abenduaren 2ra, deskontuak bezero guztientzako izango dira.\n- FotoIkatz-Euskaltel: Argazkietan azaroaren 25etik 30era %25eko deskontua guztian. Telefonoetan Xiaomi Redmi 7 0€-ren truke (10GB extra/hilean kontratatuz 6€-ren truke hilean) edota Samsung Galaxy A40 0€-ren truke (20GB extra/hilean kontratatuz 8€-ren truke hilean).\n- Fórum: Azaroaren 21etik abenduaren 1era %40ko deskontua 500 produktu baino gehiagotan. Gainera, azaroaren 29tik abenduaren 1era denda guztia %20era gutxienez.\n- Megacalzado: %10eko deskontua denda osoan. *Artikulu batzuetan %20,%30, %40 eta %50ko deskontua.\n- Oro vivo: Azaroaren 28tik 30era, %70 eta %50eko deskontua produktu batzuetan eta %10eko deskontua gainontzeko produktu propioetan (urre, zilar eta altzairuan), marketan ez. Erlojugintzan, %30eko deskontua produktu batzuetan eta Borelli-n dena %10ean.\n- Centros Ideal: 2x1 laser depilazioan.\n- Okaidi: %25eko deskontua bilduma osoan.\n- Eroski: azaroaren 28tik abenduaren 1era.\nBEZ gabe etxetresna elektriko eta elektronikan (seinaleztatutako erreferentziak izan ezik). Ez dago gutxieneko erosketa bat egin beharrik.\nBEZ gabe optikan. Ez dago gutxieneko erosketa bat egin beharrik.\n%30eko deskontua bitxitegian. Ez dago gutxieneko erosketa bat egin beharrik.\n%30eko deskontua maletetan, zartaginetan, lapikoetan, baterian. Ez dago gutxieneko erosketa bat egin beharrik.\n%30eko deskontua oheko erropa, jazteko erropa eta oinetakoetan. Ez dago gutxieneko erosketa bat egin beharrik.\n%25eko deskontua urdaiazpiko eta paleta guztietan (sortak barne). Ez dago gutxieneko erosketa bat egin beharrik.\n%30eko deskontua parafarmazian, lurrin, kolonia, aurpegiko kosmetikan, makillaje eta lurrindegiko sortetan. Gutxieneko erosketa 10€.\n%20eko deskontua garagardoetan. Gutxieneko erosketa 10€.\n- Claire´s: azaroaren 28tik abenduak 2 arte, 3 produktu erosi eta beste 3 dohain eraman.\n- Bóboli: azaroaren 28tik (osteguna) azaroaren 30era (larunbata), %20eko deskontua. +%5 gehiago 3 jantzi edo gehiago eramanez. Azaroaren 28an deskontua bóboli klub-eko bazkideentzako bakarrik izango da. Deskontua ez da baliozkoa CHIC bilduma eta CHRISTMAS bildumarako.\n- Cinesa: Erosi sarrerak ostiralera arte 4,95€-ren truke, azaroaren 28tik (osteguna) abenduaren 1era (igandea) dauden zinemako saioetarako.\n- Inside: ostiralen %20 deskontua denda osoan eta larunbatean %15.\n- Arenal lurrin-denda: %40eko deskontua bigarren alean edozein markatako lurrindegi altuko gune osoan (bai lurrinetan, baita tratamendu eta kolorean ere). Beti zenbateko berdina duenean edo zenbateko txikienean.\nZer gehiago eskatu daiteke Black Friday 2019-ri zuku guztia ateratzeko?\nEtor zaitez Urbilera eta goza ezazu Back Friday hoberenaz.


Martxoaren 14ko 463/2020 Errege Dekretuaren 12. artikuluak honela dio: «1.– Nazio-lurraldeko administrazio publikoetako osasun-agintari zibil guztiak eta gainerako funtzionario eta langileak Osasuneko ministroaren zuzeneko aginduetara geratuko dira, pertsonak, ondasunak eta lekuak babestu beharra izanez gero, eta beren iraupenagatik edo izaeragatik ezohikoak diren lanak agindu ahal izango zaizkie.\n2.– Aurreko puntuan adierazitakoa gorabehera, autonomia-erkidegoetako eta tokiko administrazio publikoek beren osasun-zerbitzuak kudeatzen jarraituko dute, beren eskumen-eremuaren barruan, eta une oro ziurtatuko dute ondo funtzionatzen dutela».\nKoronabirusaren mundu mailako pandemia dela eta, Osasun Sailak osasun publikoko larrialdi-egoera deklaratu behar izan du, eta Babes Zibilerako Euskadiko Plana (LABI) jarri da abian. Covid-19aren pandemiak eragindako inpaktuagatik eta Euskadiko morbimortalitatean dituen ondorioengatik sortu da egoera hau.\nBestalde, martxoaren 15eko SND/232/2020 Aginduaren bidez, giza baliabideen eta bitartekoen arloko neurriak hartzen dira, Covid-19ak eragindako osasun-krisialdia kudeatzeko. Neurri horiek autonomia-erkidegoek garatu beharko dituzte beren lurraldean, birusa duten pertsonak artatzeko behar beste profesional daudela bermatzeko. 232/2020 Aginduan ezarritako neurrietako batzuk gai hauetaz ari dira: prestakuntza egiten ari diren profesional sanitarioak (BAME eta BAEE), langile fakultatiboen eta ez-fakultatiboen salbuespenezko kontratazioa, erretiratutako profesional sanitarioak lanera itzultzea, lan sindikalak egiteko baimena zuten langileak lanera itzultzea, medikuntza- eta erizaintza-graduetako ikasleak kontratatzea, eta zerbitzu-prestazioaren erregimenari buruzko neurriak.\nMartxoaren 27ko SND/299/2020 Aginduaren indarrez (agindu haren bidez aldatu egiten da martxoaren 15eko SND/232/2020 Agindua, zeinak giza baliabideen eta bitartekoen arloko neurriak ezartzen baititu Covid-19ak eragindako osasun-krisialdia kudeatzeko), neurri berriak hartzen dira, Covid-19k eragindako osasun-krisialdiaren bilakaeragatik. Ezarritako neurrietako batzuk gai hauekin lotuta daude: prestakuntzako azken urtean dauden egoiliarren luzapenak; 2020an osasun-prestakuntza espezializatuko plazak eskuratzeko 2019ko hautaketa-probak egin eta gutxieneko puntuazioa lortu zuten edozein titulaziotako profesionalak kontratatzeko posibilitatea; beste lanbide sanitario batzuen titulazioetan ari diren ikasleak kontratatzea, are lanbide-heziketako arlo sanitariokoak, laguntza emateko, eta osasun-profesional baten zaintzapean.\nArlo horretan, neurriak arian-arian hartzen joan beharra dago, Covid-19k eragindako krisialdiaren etengabeko bilakaeraren arabera eta asistentzia-antolamenduan dituen ondorioak kontuan harturik. Behar hori dela eta, berriro aldatu behar dago apirilaren 1eko SNV/319/2020 Agindua (agindu horren bidez beste agindu hau aldatzen da: SND/232/2020 Agindua, martxoaren 15ekoa, giza baliabideen eta bitartekoen arloko neurriak ezartzen dituena Covid-19ak eragindako osasun-krisialdia kudeatzeko). Aldaketa horren bidez erantzuten zaie giza baliabideen, bereziki prestakuntza egiten ari diren egoiliarren, kudeaketan dauden zailtasunei, beste osasun-langile talde batzuk Osasuneko Sisteman Nazionalean lanean hasteko aukera emanez.\nOsasuneko sailburuaren 2020ko martxoaren 18ko Aginduaren bidez (2020ko martxoaren 20ko EHAA, 56. zk.), Zuzendaritza-batzorde bat sortzen da, Euskal Autonomia Erkidegoan koronabirusak (Covid-19) eragindako krisialdiari aurre egiteko dauden baliabide sanitarioak, kudeaketakoak eta boluntariotzakoak kudeatu eta koordinatuko dituena.\nHorregatik guztiagatik, harik eta pandemiak sortu duen osasun-larrialdiko egoera onbideratu arte, martxoaren 18ko Aginduaren bidez sortutako Zuzendaritza Batzordearen proposamenez, Osasun Sailaren egitura organikoa eta funtzionala ezartzen duen apirilaren 11ko 80/2017 Dekretuak 4.1 artikuluan organo horri eskuordetutako eskumenen arabera, eta martxoaren 15eko SND/232/2020 Aginduaren hamabigarren ebazpen-zatiaren bidez esleitutako gaikuntza baliatuz –agindu hura martxoaren 14ko 463/2020 Errege Dekretuaren babespean eman zen, zeinak alarma-egoera deklaratzen baitu Covid-19ak eragindako osasun-krisialdia kudeatzeko–, honako hau\nLehenengoa.– Langile fakultatiboak eta ez-fakultatiboak salbuespenez kontratatzeko neurriak.\n1.– Prestakuntza espezializatuko plazak eskuratzeko 2018-2019 eta 2019-2020ko hautaketa-probak egin eta gutxieneko puntuazioa eskuratu arren plaza lortu ez zuten profesionalak.\nOsakidetza-Euskal osasun zerbitzuko Giza Baliabideen Zuzendaritzak aldi baterako lan-kontratuak egin ahal izango ditu, salbuespenez, osasun-zientzietako espezializatuak prestatzeko egoitzaren lan-harreman berezia arautzen duen urriaren 6ko 1146/2006 Errege Dekretuan aurreikusitako kontratu-motari jarraikiz. Lansariak lehen urteko langile egoiliarrentzat ezarritakoak izango dira.\nJarduera asistentzialaren areagotzeagatik sinatzen diren kontratuek hiru hilabeteko iraupena izango dute eta ondoz ondoko hiru hilabeteko aldiez luzatu ahal izango dira, premia asistentzialak mantentzen badira, martxoaren 15eko SND/232/2020 Aginduaren 3. atalean aurreikusitakoari jarraiki (agindu horrek giza baliabideen eta bitartekoen arloko neurriak ezartzen ditu, Covid-19ak eragindako osasun-krisialdia kudeatzeko).\n2.– Europar Batasuneko kidea ez den estatu batean lortutako espezialista-titulua duten profesionalak, apirilaren 16ko459/2010 Errege Dekretuaren aplikazio-eremuan sartzen direnak, baldin eta kualitatiboki eta kuantitatiboki Espainiako espezialista tituluak ematen duen prestakuntzaren baliokidea lortu badu eta errege-dekretu horren 8.d) artikuluan aurreikusitako ebaluazio-fasean badago.\nIzendapena zerbitzuak ohikotasunez emateko egingo da, eta izendapenaren arrazoia ohiz besteko zerbitzuak ematea izango da. Lansariak jardun behar duen lanpostuaren kategoriari dagozkionak izango dira.\nIzendapenaren iraupenari ondoz ondoko luzapenak ezarri ahal izango zaizkio, izendapena eragin zuten inguruabarrak mantentzen badira. Luzapen bakoitzak gehienez ere hiru hilabete iraungo du.\nBigarrena.– Lan sindikalak egiteko baimena zuten langileak lanera itzultzea.\n1.– Orain arte lan sindikalak egiteko lanaldi osoko liberazioa izan duten langileek, beren borondatez laguntza-funtzioak egiteko lanera itzuli nahi badute, hala jakinarazi beharko diote, posta elektronikoz, beren zerbitzu-erakundeari, behar den Langileen Zuzendaritzarekin harremanetan jarrita. Era berean, lanaldi partzialeko liberazioa izaten duten langileek beren borondatez uko egin ahal izango diote beren hilabeteko ordu-kredituari.\n2.– Aurreikusi ezin diren gorabeherak tartean ez badira, ahalik eta arinen gertatuko da lanera itzultze hori.\n3.– Laguntza-funtzioak egin bitartean, lanera itzultzen diren langileek jarraituko dute kobratzen lanaldi osoko liberatu sindikalak zirenean jasotzen zuten soldata, eta beren erakundeko Langileen Zuzendaritzak ez ditu inon alta eman beharko.\n4.– Lanera itzultzen diren langileek, nahi badute, eskatu ahal izango dute sindikatuko liberatuaren egoerara itzultzea. Horretarako, beren Langileen Zuzendaritzari hala jakinarazi beharko diote; ez dute besterik egin beharko. Lehengo egoerara itzuliagatik, sindikatuko liberatuaren egoerak Osakidetza-Euskal osasun zerbitzuko Zuzendaritza Nagusiaren Langileen Zuzendaritzak bere egunean emandako baimena jasota dauka. Langileek arloko zuzendaritzek Osakidetzako Giza Baliabideen Zuzendaritzari jakinaraziko diote beren borondatez lanera itzultzea eskatu dutenen zerrenda.\n5.– Nolanahi ere, eta osasun-agintariak pandemiaren amaiera deklaratu ondoren, lanera itzuli diren langile liberatuak berriro pasako dira, besterik adierazi ezean, lanaldi osoko sindikatuko liberatuaren egoerara. Berdin gertatuko da lanaldi partzialeko liberazioa izaten duten langileekin, beren hilabeteko ordu-kredituari.\n6.– Langile liberatuak lanera itzultzeak ez du inola ere eragingo ordezkoa dagoen lanpostutik kentzea.\nHirugarrena.– Osatek SAko profesionalen lankidetzarako neurriak.\n1.– Kokapenean eta baliabide-erabileran eraginkortasun handiagoz jokatze aldera eta osasun-larrialdi honetan asistentzia arloan behar bezala erantzuteko, Osatek SA sozietate publikoko profesionalak, larrialdi-egoerak dirauen bitartean, Covid-19aren pandemiaren inpaktuaren ondorioz zerbitzuak gainezka dauzkaten Osakidetzako ospitaleetara bidali ahal izango dira. Osatek SAren kapitalaren titular bakarra Osakidetza-Euskal osasun zerbitzua da, jarduera etena du, eta, gaur egun, larrialdiko pazienteekin, ospitaleratuekin eta lehentasunezkoekin baino ez dihardu.\n2.– Neurri horren bidez, Osatek SAn dituzten lanpostuari, kategoriari edo espezialitateari dagozkien funtzioak ez diren beste batzuk egiteko agindu ahal izango da, hala badagokio eta beti kontuan harturik neurriak eragindako pertsonen kualifikazio eta gaitasun profesionala.\n3.– Neurri horrek eragindako langileek benetan lanean ari diren erakundeetako Zuzendaritza- eta kudeaketa-organoen jarraibideak betez eta haiekiko mendekotasun funtzionalean egingo dute lan, borondatezkotasuna lehenetsita betiere. Osatek SArekiko lotura juridikoari eutsiko diote, bai eta dituzten baldintza ekonomikoei ere, eta Osatek SAk jarraituko du bere lansariak ordaintzen, bai eta behar diren kotizazioak ere.\nLaugarrena.– Medikuntza- edo erizaintza-graduko edo beste titulazio batzuetako prestakuntzako azken urtean ari diren ikasleak eta Erizaintzako Zaintza Gehigarrietako Teknikariaren Lanbide Heziketako ikasketak amaituak dituzten pertsonak kontratatzea.\n1.– Osakidetza-Euskal osasun zerbitzuko Giza Baliabideen Zuzendaritzak iraupen zehatz bateko lan-kontratuak sinatu ahal izango ditu medikuntza- eta erizaintza-graduko ikasleekin, bai eta martxoaren 15eko SDN/232/2020 Aginduaren seigarren bis ebazpenean aipatzen diren titulazioetako prestakuntzako azken urtean diharduten ikasleekin ere, Langileen Estatutuaren Legearen testu bateginaren 15.1.a) artikuluan aurreikusitakoaren babespean; testu bategin hori urriaren 23ko 2/2015 Legegintzako Errege Dekretuaren bidez onartu zen.\n2.– Era berean, iraupen zehatz bateko lan-kontratuak egin ahal izango dira Erizaintzako Zaintza Gehigarrietako Teknikariaren Lanbide Heziketako ikasketak bukatu dituztenekin, oraindik titulua eman ez bazaie ere, martxoaren 15eko SND/232/2020 Aginduaren ebazpen-zatiaren seigarren.ter puntuan xedatutakoari jarraikiz.\n3.– Langile horiek postu hauetan jarduteko kontratatuko dira: medikuei laguntzeko laguntza sanitarioa, erizainei laguntzeko laguntza sanitarioa eta zaintzen teknikariei laguntzeko laguntza sanitarioa. Profesional sanitario baten zaintzapean jardungo dute. Postu horien lansariak Lanbide arteko Gutxieneko Soldatari dagozkionak dira.\n4.– Osakidetza-Euskal osasun zerbitzuko Giza Baliabideen Zuzendaritzak Universidad del País Vasco / Euskal Herriko Unibertsitatearekin batera, eta, hala badagokio, Hezkuntza Sailarekin batera, koordinatuko du kontratazio hori.\n5.– Kontratu horien iraupena hilabete batekoa izango da, eta luzatu ahal izango da horretarako beharra badago.\nBosgarrena.– Ondorio akademikoak egiaztatzea.\n1.– Universidad del País Vasco / Euskal Herriko Unibertsitateak, bere araudiari jarraikiz, agindu honetan aurreikusitako lan-kontratuak gauzatzean egindako jardueraren ondorio akademikoak egiaztatu ahal izango dizkie Medikuntzako Graduko azken urteko ikasleei eta Erizaintzako Graduko azken urtekoei, bai eta martxoaren 15eko SND/232/2020 Aginduaren seigarren bis ebazpenean aipatutako titulazioetan ari direnei ere, baldin eta martxoaren 14ko 463/2020 Errege Dekretuaren bidez deklaratutako alarma-egoeraren ondorioz zaintzapeko/txandakako praktikak edo practicum delakoa eten bazaizkie eta praktika horiek Euskadiko osasun-sistemaren erakunderen batean egiten ari baziren.\n2.– Lan-kontratua formalizatzen duen osasun-agintariak langileen arloan duen organo eskudunak emango dizkie, ofizioz, interesdunei egiaztapen horiek egiteko behar diren ziurtagiriak.\nAgindu honek osorik ordezten du Osasuneko sailburuaren martxoaren 30eko Agindua, zeinaren bidez neurriak hartzen baitziren SND/232/2020 Agindua aplikatzeko (SND/232/2020 Aginduaren bidez, giza baliabideen eta bitartekoen arloko neurriak ezartzen dira Covid-19ak eragindako osasun-krisialdia kudeatzeko).\nZazpigarrena.– Argitalpena eta ondorioak.


Uztailaren 5eko zodiakoa - Astrologia Zodiako zeinuak - Minbizia\nUztailaren 5eko zodiakoa\n07/05 Urtebetetzea - Zodiakoaren informazioa x\nForma:Bi Sig Zag Paralelo\nUztailaren 5a aukera eta aldaketa anitzen data da, egunerokoak, estresagarriak eta kezkagarriak diren norberaren egoera emozionalarentzat. Adiskidetasun, senidetasun eta anai-arreben garai garrantzitsua da, ustekabeko hitzen bidez gauza asko azaldu behar direnean eta gatazkak posible direnean. Pentsamendu arrazionalez betetako data da. Norberak bere Ni emozional sakonenaren adierazpenarekin harremanetan jarri behar da, benetan zentzua duten ideietara iristeko eta bere ikuspegiak biziarazteko.\n(Pluton) – MERCURIO – (Pluton) – URANO\nMerkurio txikiak hazten eta bere egin ohi du Uranok duen rol handiagoa errenkada planetario honetan. Uztailaren 5a hazkuntza pertsonala, gizaki gisa haztea eta beste gizaki batekin konektatzeari buruzkoa da komunikazioaren eta autoadierazpenaren bidez. Garai honetan jaiotakoek asko dute esateko, gizartearentzat eta beren zirkulu sozialarentzat garrantzitsuak diren mezuak eramaten dituzte, eta beren tribua bilatu ohi dute, benetan nortzuk diren ikasi, hazi eta agertzeko. Barruko otsoen multzoak gidatuta, Cancer-eko ordezkari hauek maiz ahaztu behar dituzte beren sustraiak beti izan behar zutena izateko.\nBeren alde maskulinoaren eta femeninoaren arteko oreka bila, aitaren irudietatik amaren maitasunaren segurtasun eta erosotasunera aldatuko dira. Familia-loturak berebiziko garrantzia dute beren bizitzan eta edonoren bideak ulertzeko giltza badira ere, izugarri indartsuak dira uztailaren 5ean jaiotakoen bizitzan. Beraien istorioa beti da amaren eta aitaren arteko ulermenarena eta haien gatazkak konpontzeko moduak.\nUztailaren 5ean bisurtea ez den edozein urtetan jaiotako Minbiziaren ordezkarientzako Sabian ikurra:\n'Erpuru nabarmena duen esku bat zabaltzen da aztertzeko'\nBisurte urteko uztailaren 5ean jaiotako Minbiziaren ordezkarientzako Sabian ikurra:\n'Oso gizon zahar bat ipar-ekialdeko espazio ilun zabal bati begira'\nIkur hauetan idatzitako istorioa, zalantzarik gabe, nork bere bizitzan hartuko duen norabidearen istorioa da. Nortasunak izarren azpian bere lekua aurkitzeko aldaketa sakon eta ilun bat egin behar duen seinale ere bada. Asko dago hemen ikasteko, jarraitu eta aztertzeko, eta erpurua azterketarako egon liteke, baina hor ere badago espazio eta denbora batetik bestera igarotzen saiatzen den autoestopista bat gogorarazteko. . Iluntasunean aurre egin beharreko deabruen istorio bat da, eta hazteko, ikasteko eta hedatzeko gaitasunari buruzkoa da, bihotz gazteak eta jakin-minak egin ahala, zahartu edo nekatuta egon arren.\nMapa eta bidaia guztien maisuak, Jupiterrek gidatuta, pertsona hauek aske utziko dituen egia aurkitzeko xedea dute. Beraientzat eta besteentzat irakasle eta argi gidari dira, eta zerumuga arakatzeko, zabaltzeko eta zabaltzeko zeregin batekin jaio ziren, beren ikuspegi erlatiboa benetan zoriontsu egin arte. Haien helburua bizitza osorako beren buruan lurperatuta dauden ikuskerak agertzea da eta hori egiteko inoiz ez dela berandu ikasi behar dute.\nSentimenduak ez omen dira lehentasunik handiena uztailaren 5ean jaiotako Minbiziaren ordezkarien bizitzan, nahiz eta dena haien inguruan dabilen bizitzan. Posizio intelektual indartsu horrek ia beti komunikazioan, adiskidetasunean eta giza ikuspegian oinarritutako aukera eta erabaki arrazionalak egiten dituzten pentsalariei ematen die. Baliteke haien harremanei grina edo emoziorik falta izatea, eta horrek zuzen-zuzenean lotura paraleloetara eraman ditzake bere buruari benetan zer falta zaien galdetzen ez badiote asetzen ez dituen batasun batean beste gizaki batekin konprometitu aurretik.\nLagun on bat eta hitz egiteko norbait behar dute, baina arreta jarri behar dute benetan diren bezala ikusten duen pertsonarekin benetako intimitatea eraikitzeko. Euren auto-adierazpenaren istorioa euren loturarik intimoenen bidez ikusten da. Hitzik gabeko kontaktuek ezizenez eta komunikazio agerikoz betetakoek baino are ilusio handiagoa egiten dietela konturatzen direnean, norbaiten bihotza modu berrietan ukitu dezakete eta benetan zerbait handia sor dezakete.\nUztailaren 5ean jaiotako pertsona bat gailentzen da bere ikuspegi intelektuala dakarten gai guztietan eta hizlari, abeslari eta idazle finak egiten ditu. Merkuriorekin duten harremana da indartsuena eta ziur eta adierazteko prest jartzen ditu. Hiztunak, gidariak dira, eta graziaz eta erraztasunez mugitzen dira, baina askotan ez dute hori eramateko jaiotako talentu gisa ikusten bere bizitzan jendeak lehenengoan entzuten ez zuen mezua jaso dutela erakusten duten arte. leku.\nMoskova arazoak konpontzeko harri bat da, uztailaren 5ean jaiotako pertsonei beren alde espiritualarekin harremanetan jartzen eta bihotzak goi-niaren kontzientziara irekitzen lagunduko diena. Kristal honek pentsamenduaren arintasuna estimulatzen du eta iraganera begira jartzen du bertan lurperatuta geratu ziren arazoei irtenbideak aurkitu arte. Baldarra, arreta galtzen eta dispraxia laguntzen duen harria da.\nUztailaren 5eko urtebetetze oparia\nUztailaren 5ean jaiotako pertsonentzako urtebetetze-opari egokia beti da liburu bat, ikuskizun garrantzitsu baterako sarrera edo jakin-mina eta gogoa piztuko duen edozer. Beren bi eskuekin gauzak egitea eta filosofia berrietara jotzea gustatzen zaie, informazio eta ezagutza berrien barneko irrika ase arte. Euren oraina aukeratzerakoan, pentsatu haien sen ona eta praktikotasuna asetzeko moduak, baina arreta gehiago jarri behar zaizkien sormen eta haur-beharrei, tramankulu txikiekin, bitxiekin, buztinarekin edo distira laguntzen dien edozein artelanekin artista bihurtzen dituztenak.\nJaiotako uztailaren 5erako ezaugarri positiboak\nAdimendunak eta intelektualki goi-mailakoak, gizarte zirkulu handietan ideiak, planteamendu berriak eta auto-adierazpen maisuak dituzten berritzaileak dira. Nahikoa konfiantza dutenean, hitz egokiak ezagutzen dituzte eta beren iritzia hitz egiten dute jende-masa handiei mezua zabaltzeko.\nEzaugarri negatiboak Uztailaren 5ean Jaio\nArrazional gehiegi eta emozioak isurtzeko prest ez dauden bezala. Gehiegi eta azkarregi hitz egin dezakete, aurrean dagoen pertsona edo bere barruko egia bistatik galduta.\nUrtebetetze ospetsuak uztailaren 5ean\n1936an Shirley Knight jaio zen, estatubatuar aktorea, 50 pelikula baino gehiagotan egindako paperengatik ezaguna. Nerabe gaztea zela, bere ipuin laburra aldizkari nazional batean argitaratu zuen, beti hitzekin modua izanda.\n1970ean Mac Dre jaio zen, Thizz Entertainment-en fundazioaren arduraduna den rapero eta ekoizle estatubatuarra. Tiroz hil zuten, eta bere hilketak argitu gabeko misterioa izaten jarraitzen du.\n1973an Róisín Murphy jaio zen, irlandar abeslari eta konpositorea, bere musika, moda eta performance sentsibilitate idiosinkratikoak aintzat hartuta. Txikitan bere ahotsa abeslaria ezkutatu zuen, ez zuen Elaine Paigerekin alderatu nahi Sonic Youth entzuten zuenean.\n1687 - Philosophiæ Naturalis Principia Mathematica Isaac Newtonek argitaratu zuen (abenduaren 25ean jaio zen).\n1811 - Venezuelak Espainiarekiko independentzia aldarrikatu zuen.\n1946 - Frantzian kanpoko moda desfile batean debutatu ondoren, bikinia salgai jarri zen.\n1954 - Telebistako lehen albiste-buletina igorri zen.\n1996 - Ugaztun bat zelula heldu batetik klonatu zen lehen aldia, Dolly ardia.\n2016 - Juno espazio-zunda Jupiterrera iritsi zen.\nAquarius Eskorpioia Aries Birjina Virgo\nzein seinale den otsailaren 17a\nnor den geminiekin bateragarriena\nzein da libraren zodiako zeinua\nzein seinale den azaroaren 18a


Euskalegi pribatu eta euskararen autoikaskuntzarako zentro homologatuei 2020-2021 ikasturteko euskara-ikastaroengatik esleituko zaizkien diru-laguntzak - HABE - Eusko Jaurlaritza - euskadi.eus\n2020-2021 ikasturteko (2020ko urria eta 2021eko iraila bitarteko) euskara-ikastaroengatik euskaltegi pribatuei eta autoikaskuntzarako zentro homologatuei zuzendutako dirulaguntzen baldintzak arautzea.\nHorrelako laguntzetan emango diren diru-kopuruak HABEren aurrekontuetan horretarako dauden partiden konturakoak izango dira: 2.158.000 euro, beraz. Era honetan banatzen da kopuru hori:\na) 19.038.000 euro, 6.1 oinarrianan zehaztu euskaltegien berezko ekimenezko aurrez aurreko jarduera babesteko.\nb.1) 675.000 euro, 6.2 oinarrian zehaztu autoikaskuntzarako zentroen bere ekimenezko autoikaskuntzako jarduera babesteko.\nb.2) 1.610.000 euro, 6.3 oinarrian zehaztu euskaltegien bere ekimenezko autoikaskuntzako jarduera babesteko.\nc) 835.000 euro, 6.4. oinarrian zehaztu barnetegietako jarduera babesteko.\nb) Euskaltegi eta autoikaskuntzarako zentroetako ikasleek Helduen Euskalduntzearen Oinarrizko Curriculumean ezarritako gaitasun-mailen ziurtagiriak eskura ditzaten, Hezkuntza, Hizkuntza Politika eta Kulturako sailburuaren 2016ko azaroaren 23ko Aginduak eta Kultura eta Hizkuntza Politikako sailburuaren 2018ko ekainaren 7ko Aginduak ezartzen dituen prozedurak eta aipatu lehenengo Aginduaren 4.4 eta 5.2 artikuluetan oinarrituta ikasturtearen hasieran HABEren zuzendari nagusiak emango dituen jarraibideak unez une aplikatzea.\nd) Irakaskuntzan erabiliko dituzten lokalek bete beharko dituzte aipatu 179/2003 Dekretuaren 13. artikuluan ezarritako baldintzak. Gainera, oinarri hauetan aipatzen diren laguntzak eskatzen dituztenek konpromisoa hartu beharko dute osasun-agintariek edo arlo horretan eskumena duten gainerako agintariek ezarritako prebentzio eta higiene-neurri guztiak betetzeko, oinarri hauetan aipatzen den deialdiaren bidez diruz lagundutako jarduerari dagokionez, COVID 19ak eragindako pandemiari aurre egiteko, bai jardueraren antolamenduari dagokionez, bai eta jarduera gauzatzeko erabiltzen diren lokalen ezaugarriei dagokienez ere, eta jarduera horri aplikagarri zaion beste edozein neurri ere, betiere deialdiaren III. eranskinean jasotako konpromiso-adierazpenari jarraikiz. Neurri horiek betetzeak deitutako dirulaguntzen onuradun izateko baldintzaren izaera izango du.\nHalaber, 2020-2021 ikasturtearen hasieran, hau da, urrian, herri tamainaren arabera dagokion ikasleen gutxieneko kopurua baino ikasle bat gutxiago daukaten taldeak ere dirulaguntzen xede izan litezke salbuespen gisa, hasieran irailean eta urrian hasitako taldeetako ikasle-kopurua aurreko ikasturteko sasoi berean izandakoa baino txikiagoa izanda, aldea % 20tik gorakoa bada.\nDeialdiaren araudia EBAZPENA, 2020ko irailaren 16koa, HABEko zuzendariarena, 2020-2021 ikasturtean euskaltegi pribatu eta euskararen autoikaskuntzarako zentro homologatuei zuzendutako dirulaguntzak emateko deialdia egiten duena eta horiek esleitzeko baldintzak eta prozedura arautzen dituena.\n2020-2021 ikasturterako talde-orduen, autoikaskuntzako matrikulen eta barnetegi-egunen aurreikuspena, deialdi honen 6. oinarrian zehaztutako irizpideen arabera osatutakoa. Beraz, bere ekimenezko jardueran urrian hasitako ikastaldeen orduen, autoikaskuntzako matrikulen zein barnetegi-egunen eta 2018-2019 ikasturtean azarotik aurrera hiru atal horietan onartutakoen batuketekin bat etorri beharko dute eskariko talde-orduen, autoikaskuntzako matrikulen edo barnetegi-egunen kopuruek.\nGastu hauen zuriketari dagokionez, euskaltegien kudeaketarako aplikazio informatikoan jasota dauden langileak soilik hartuko dira kontuan. Langileen gastuak, euren ordainketarako banku bidezko zerrendak (edo nominak), eta Gizarte Segurantzari eta PFEZari dagozkion ordainketen agiriak aurkeztuz zurituko dira. Banka elektronikoaren bidez eginiko eragiketen agiriek dagozkien aztarna elektronikoen kodeak eduki behar dituzte eta bankuaren ordainagiriek, zigilua edo baliozkotze mekanikoa. Langileen gastuen bitartez Ebazpen honetako 6.1, 6.2 eta 6.3 oinarrietan zehaztutako jarduerak babesteko emandako dirulaguntzaren % 75 gutxienez zuritu beharko da.\nAzpiegituren garbiketa-gastuak eta mantentze-lanak\nHorretarako onuradun bakoitzak deialdi honen bidez jasotako diru-laguntzaren % 3 gutxienez jarraian zerrendatzen diren hobekuntza-prozesuetan erabili izana ziurtatu beharko du: irakasleen formazioan (barruko zein kanpoko formazio-jarduerak), Informazio eta Komunikaziorako Teknologietan (IKT), materialgintzan eta kudeaketaren hobekuntzan. Dena den, euskaltegi edo autoikaskuntzarako zentroren batek ikusten badu, behin-behineko egoera medio, hobetzeko jardueretako agiriekin ez duela portzentaje hori zuritzerik izango, memoria arrazoitua helaraziko dio HABEren zuzendari nagusiari 2021eko urriaren 15eko epe-mugarekin.\nEuskaltegiak edo autoikaskuntzarako zentroak 2020-2021 ikasturteko Memoria aurkeztu beharko du.


Sortu - Sortuk Angel Mari Telleria Mexikon atxilotu izana salatu nahi du\nSortuk Angel Mari Telleria Mexikon atxilotu izana salatu nahi du\nAtxiloketa berri hau Alderdi Popularraren Gobernu espainiarrak konponbidearen aurka daraman estrategiaren adibide eta parte da. Kasu honetan, Estatu espainiarrak garatzen duen mendeku politikaren kutsua du atxiloketak.\nMexikoko gobernua blokeoa eta gatazkaren konponbidearen kontra dagoen estatu baten ildo beretik doa, euskaldun herritarrak atxilotuz eta errepresio ildoa erabiliz. ETA erakundeak bere prestutasun osoa agertu berri duenean bere armagabetzea behin betiko ixteko, estatu espainiarrak errepresio eta atxiloketa politikarekin temati jarraitzen du.\nAzkenik, Mexikoko gobernuari deia luzatu nahi dio Sortuk konponbidearen aurkako Madrilen politikarekin bat egin ez dezan.\nSorrera: 23 Otsaila 2017\nSalbuespen egoera albo batera utzi eta espetxe-politika behingoz aplika dezala exijitu dio SORTUk Gobernuari\n40 urte geroago, oroimen-ekitaldia Argala erail zuten leku berean\nTxus Martin presoak kalean egon behar du; ez Zaballan\nBada garaia! Mobilizazioak konponbide integral baten alde


Lokal batean lapurretan ari ziren hiru gizon atxilotu dituzte goizaldean : Oarsoaldeko Hitza\nLokal batean lapurretan ari ziren hiru gizon atxilotu dituzte goizaldean\n19 eta 20 urte artekoak dira hiru atxilotuak, eta indarra erabiliz lapurreta egitea leporatuta atxilotu dituzte goizaldeko lehenengo orduan.\nErtzaintzak atxilotu egin du bide segurtasunaren aurkako delitua leporatuta.\nPasai Antxoko Blas de Lezo kaleko lokal batean lapurretan ari ziren hiru gizon atxilotu dituzte goizaldean Ertzaintzak eta Udaltzaingoak elkarlanean. 19 eta 20 urte artekoak dira hiru atxilotuak, eta indarra erabiliz lapurreta egitea leporatuta atxilotu dituzte goizaldeko lehenengo orduan. Hainbat bizilagunek deitu dute hiru pertsona lokal bateko sarbideak behartzen ari zirela esanez, eta esandako lekura joan dira udaltzainak eta Ertzaintzaren herritarren babeserako patruilak. Lokalaren kanpoaldean zelatan zegoen pertsona identifikatu dute.\nLeihoetako baten kristala apurtuta zegoela egiaztatu dute bertaratu diren udaltzain eta ertzainek, eta pertsianak hainbat listoi kenduta zituela. Barrualdea miatzera sartzerakoan, agenteek lapurretan zeuden beste bi gizon aurkitu dituzte, gela ezberdinetan ezkutatzen saiatu badira ere. Hiru gizonak, 19 urteko bat eta 20 urteko bi, indarra erabiliz lapurreta egitea leporatuta atxilo eraman dituzte.


Gerezi-tartaren errezeta - Mercadona\nGerezi-garaia da! Hona hemen errezeta klasiko bat benetako gerezi-tarta bat egiteko cherry pie izenez ere ezagutzen dena.\nPostre gozo hau aukera bikaina da, bai haurrentzat, bai helduentzat. Gainera, erraz presta dezakezu hemen pausoz pauso azaltzen dizugun errezetari esker.\nErrezeta honetako protagonistak gereziak dira (Mercadonako fruten eta barazkien atalean topatuko dituzu).\nIkusi Mercadonaren gerezi-tartaren errezetaren bideoa\n8-10 lagunentzako osagaiak:\n800 g gerezi\nBrisa ore hautsia. Bi aleko pakete bat.\nErrezeta tradizional hau egiteko prozesua pausoz pauso jarraitu dezakezu.\n1. Kendu hezurra gereziei, moztu erditik, eta jarri beratzen azukrearekin eta banilla likidoaren aromaren tanta batzuekin (gau guztia, ahal bada).\n2. Gehitu hiru koilarakada arto-irin gerezi-nahasteari.\n3. Berotu labea 220 °C-an (200 °C-an konbekzio-labea bada).\n4. Erabili laberako papera moldean jartzeko (ore hautsiaren packean datorrenak balio du). Luzatu orea moldearen behealde osoa eta ertzak estal ditzan.\n5. Bota gerezi-nahaste osoa orearen gainera, eta banatu uniformeki.\n6. Moztu bigarren orea 8/10 mm-ko zerrenda mehetan.\n7. Jarri zerrendak horizontalki eta bertikalki gerezi gainean, sare bat osatuz.\n8. Busti zerrendak arrautza irabiatuaz.\n9. Labekatu 15 minutuz beheko aldea piztuta duzula; gero, jaitsi 200 °C-ra, eta utzi beste 35 minutuz, gorritu arte. Moldetik atera aurretik, utzi hozten, hautsi ez dadin.\n10. Zatitan zerbitzatu Nahi izanez gero, apaindu mendafin-hosto batekin eta banilla-izozkiarekin\nMercadonako gerezi-tarta zure askarietako protagonista izango da. Tarta goxoa, aproposa etxekoekin eta lagunekin gozatzeko!\nMercadonak bat egiten du Nekazaritza, Arrantza eta Elikadura Ministerioaren "Hemengo eta oraingo fruta eta barazkia" kanpainarekin, zeinak gomendatzen baitu fruta eta barazkiak maiz kontsumitzea.\nMercadonako gerezien jatorria\nGure dendetako gereziak Alacantekoak, Murtziakoak, Cácereskoak (Jerte harana) eta Aragoikoak dira.\nGerezi-tarta Hacendado zuku freskoekin zerbitzatu dezakezu. Lau zapore daude aukeran: anana eta kokozkoa balerianarekin; fruta gorrizkoa aloe verarekin; jengibre eta ginsenduna, eta barazkiena jengibrearekin.\nEta, gainera, zapore fresko bat eman nahi badiezu zure askariei, mangozko eta kokozko izozki-motxiek emango diete bilatzen ari zaren ukitu exotiko hori lagunarteko topaketei.


2017-03-22 - Urola Kostako Hitza : Urola Kostako Hitza\nEskualdeko lau bikote Euskal Herriko IX. Mus Txapelketako final nazionalean izango dira\nMartxoaren 25ean izango da finala, Anoetan.\n‘Olatua badator!’ kanta eta bideoklipa aurkeztuko dute ostiral honetan\nArroabeko eskola berriko jolastokia diseinatzeko prozesu parte hartzailea jarriko dute abian, bihar\nAuzoko gurasoek, eskolako zuzendaritzak eta irakasleek, Zestoako Udaleko teknikariek eta politikariek hausnarketa saioa egingo dute 16:45etik 18:45era, eskolan.\nAbesti bat gehiago, epilogo modura\n‘Eutsiko diogu, Pete!’ kontzertua eskainiko du Zarauzko Lou Topet taldeak igandean, Bilboko Arriaga antzokian, Pete Seeger musikariren omenez. Testigantza gisa, disko bat ere grabatu dute.\nLarunbat gauean argiak itzaltzeko deia egin du Zarauzko Udalak\nAdena WWF erakundeak antolatutako Planetaren Ordua kanpainarekin bat egin du erakundeak, eta herritarrei eskatu egin die larunbatean 20:30etik 21:30era argiak itzaltzeko. Ordu horretan, Santa Maria Real parrokiako, San Frantzisko elizako, udaletxeko, Torre Luzeako, Sanz Eneako eta Villa Mundako argiak itzaliko ditu Zarauzko Udalak.\nHerri galdeketetarako boluntarioak behar dituzte Urrats eta Brankan taldeek\nPasaiako segadaren 33.urteurrenean hildakoak gogoan izan dituzte\nLore eskaintza egin dute 18:30ak aldera, Azpeitiko oroitarriaren aurrean. Larunbatean Iruñeko kontzentraziora joateko dei egin dute.\nAzpeitiko Udalak Pasaiako segadaren auzia artxibatzearen aurkako babes helegitea jarri du Auzitegi Konstituzionalean\nErrezilen hartutako bideari jarraituz, Bizitzaz Blai proiektua jarri dute martxan. Ikasle eta gurasoekin hainbat saio egingo dituzte, haien kontzientzietan eragiteko asmoz. Hainbat eragile eta norbanako aritu dira proiektua osatzeko lanetan.\nOinarrizko gitarra ikastaroa eskainiko dute martxoaren 27tik uztailaren 3ra, Elkargunean\nIkastaroa astelehenetan izango da, 18:00etatik 19:30era. Bazkideek 33,40 euro ordaindu beharko dute eta gainontzekoek 50 euro.\nAuzitegi Gorenak Urolaren itsasadarreko plana bertan behera utzi du\nEFE agentziak jakitera eman duenez, Auzitegi Gorenearen administrazioako auzietarako II. salak bertan behera utzi du Urola ibaia babesteko plan berezia. Ekimenaren "bideragarritasun ekonomiko" ezaz baliatu da auzitegia erabaki hori hartzeko.\nZineforuma izango da ostiralean, Azkoitiko Baztartxo aretoan\n'W-zuria' tximeleta babesteko proiektua jarri du abian Zarauzko Ingurumen departamentuak\nEspeziea berreskuratze horretan, Zerynthia elkartearekin elkarlanean, zumarrak landatu zituzten duela aste pare bat Astin, Zuhaitz Egunean.


Udazkena epela da eta euri gutxi egiten du, INMren arabera | Consumer\nUdazkena epela da eta euri gutxi egiten du, INMren arabera\nEkaitz atlantikoak berriz urrituko dira\nHasi berri den udazkena ohikoa baino beroagoa izango da eta normalean baino euri gutxiago egingo du. Hala dio Meteorologia Institutu Nazionalak (INM), txostenak jaso ondoren: “munduko modelo onenetakoak, kalitate handikoak ez badira ere”.\nOro har, “ezin da udazkenean prezipitazio ugari egon”, azaldu du Meteorologiak. “Espainiako eskualde guztiek balio normalak edo hurbilak izango dituzte, iparraldeko herenak eta mendebaldeko herenak izan ezik, horietan ohikoa baino txikiagoak izango baitira”, erantsi du. Tenperaturei dagokienez, Espainiak “batez besteko tenperatura nahiko beroa” espero du.\nEgoera azken hilabeteetan izandakoaren antzekoa da. “Badirudi berriro ere ekaitz atlantikoak urrituko direla, urte osoan bezala”, esan du Institutuak, bere ustez Espainiako gainerako herrialdeak normaltasun pixka bat izango duela, ekialdeko edo ipar-ekialdeko prezipitazioei esker.\nINMk badaki irailean ez duela egoera hobetzea lortu. Kostaldean bakarrik, Galiziatik Cadizera (Málagan izan ezik) eta Nafarroan, eroritako euriteen maila batez bestekoan edo gainetik mantentzen da. Ia Gaztela eta Leon osoa, Gaztela-Mantxako zati handi bat, Madril osorik, Extremadura eta Andaluziako zati handi bat, Aragoiko iparraldea eta Errioxako zati bat, ez dute ia euririk ikusi.\nbero lluvias-eu otoño-eu


Julen - bertsoak\n2008-03-03\t18:37:02, Atalak: bertsolaritza, bertsoak, bertsolaritzaz aurtengo zortzikotea ere prest!\nHeldu da poliki poliki Martxoak 15a eta osatu da egun hortan bertan Elizondoko Lur-en, Nafarroako finalean kantatuko dugunon zortzikotea. Erika Lagoma Jon Barberena Xabier Legarreta Julen Zelaieta Xabier Terreros Julio Soto Iñigo Olaetxea Migel Mari Elosegi "luze" Zita jarria dago:Martxoak 15, Elizondoko Lur dantzalekuan, arratsaldeko 17:00ak Hortik aurrerakoa gure esku egonen da! bidenabar,ongi segi!!!\tZabaldu•Bildu•Twitter•\tPermalink-a\n18 erantzun\t2007-03-11\t10:33:54, Atalak: bertsolaritza, bertsoak, bertsolaritzaz Zortzikotea Prest\nListo. Bukatu dire erdifinalak eta sailkapenak osatu du Nafarroako Bertsolari Txapelketako finala jokatuko duen zortzikotea:Xabier SilbeiraErika LagomaIñigo OlaetxeaJ.J Zubieta "Etxabe"Jon BarberenaJulen ZelaietaM.M Elosegi "luze"Bittor ElizagoienZita ere jarria dago: Martxoaren 24a, larunbata, Elizondoko LUR dantzalekuan arratsaldeko 17:30etatik aurrera. Orain zitara animatzea bertzerik etzaizue faltaongi segi!\tZabaldu•Bildu•Twitter•\tPermalink-a\n2 erantzun\t2007-02-07\t23:40:12, Atalak: bertsolaritza, bertsoak, bertsolaritzaz Tximeletak\nTximeletak. Ez naiz udaberriaz ari, orainik urruti baitago apirila. Ez naiz ere msnko tximeletaz ari, hamaika elkarrizketa ordu goxotako aukera ematen didan arren.Bertze tximeleta mota batez ari naiz, sabelean dantzan hasi diren tximeletez, urte bete hortik zehar ibili ondoren nire sabelera bueltatu diren tximeleta hoietaz. 3 aste falta dira urteroko "azterketa" iristeko eta orainik "ikasteko" denbora dudan arren badakit azken unerarte ez naizela mugituko eta azterketara "gehiago prestatu banu" duda horrekin joango naizela, eta han gaizki pasako dudala, azterketa egiten, zirkoan soka gainean doana bezala, larri, estu, erortzeko arriskuarekin. Eta tentuz ibili beharko dut, izan ere azterketa honetan eztago "tipexa" erabiltzerik, botatakoa botata dago eta eztago errepasatzerik. Eguna orainik urruti ikusten da eta bidenabar tximeletekin bizitzen ikasi beharko dut, hoiek ere sabela desalojatzeko eguna,lekua eta motiboa jarria dute: martxoak 3, Goizueta,Nafarroako bertsolari txapelketako erdifinala.\nHangoa pasa ezkero hurrengo azterketako tximeletak desberdinak izango dira, tximeletak baina ilusioz betetako tximeletak.\tZabaldu•Bildu•Twitter•\tPermalink-a\n4 erantzun\t2005-12-05\t19:24:15, Atalak: bertsolaritza, bertsoak Bertsolari izateaz erdi damuturik\nEz, ez lasai, ezta hainbertzerako ta!!! kontua da bertso hauek aspaldi idatzi nituela eta aurreko idatziaren "lengusu" direnez ba hor doaz leitu nahi dituenarentzako. Hurrengo batean bertsolaritza ezten gai bateri buruz idatziko dut, lasai! nahiko monotematiko xamarra jartzen ari naiz eta! Doinua; proportzio bat izandu nuen 1\nBertsolari naiz eta nirekin\nbadut hainbat sufrimendu\nleku askotan ezaguna naiz\nnahiz eta ez nabarmendu\nbaina famaren jantziak noiznahi\nazkurea ematen du\nBertsotan hasi nintzen unea\nez dut sekula atzendu\norduan nekez jantzi nezaken\ngaur gainetik ezin kendu\nAnonimoan bizi nahi nuke\nutziko al dit norbaitek?\nnoan lekura noala ere\nbertan ezin ongi laket\nmarmar artean trufa izan nau\nhainbat agure ta gaztek\nbere bi begi salatariak\nluzatu ere zenbaitek\naskotan hitzek baino gehiago\ndio begirada batek\nzer nolako panorama!;\n“lotsagabeak, ai ama!”\nalperrarena entzute hutsak\nlanean lana, etxean lana,\nsaioz saio ere lana...\ninork baino lan gehiago egin\nta gainera alfer fama!\nParrandan berriz, tragorik trago\nhurbiltzen zaizkit irainka\nkaxero plantan “botzak bertsoa!”\nhor asten dira hamaika\nle(he)n duina zen bertsolaria\ngaur berdina ezin aipa\ngarai bateko errespetua\niseka bihurtu baita\nHalare batzuk arrotu gabe\neskatzen dute baimena\ndesio eta kutizi dute\nnahiz eta hauek ere merezi\npelma ta plasta izena\netzait inporta bertso eskean\nneskek sekula ez eskatzea\nhori da nere problema\nFesta erdian hainbat “Romeok”\n”-sutan jarrita probatu nahi det\nnolakua dan eltzia,\nneska horrentzat bertso bat nahi det\nal baldin bada luzia,...”\nNeretzat ez dut, eta hauekin\nagortzen zait pazientzia.\nNi bertsolari fustratu bat naiz\nez maitasun agentzia!.\nFamilia nahiz lagun artean\nbapo afaldu ondoren\ndigestioa egiten ere\nezin dut hartu atseden\nnere alboan petardoren bat\nbeti nola egoten den\nmaiz bertsotara behartzen naute\nze gurutzea! Aitaren!,\nbertso pare bat kantatu eta\neskerrak aspertzen diren\nBelodromoan amesten nuen,\nezin dut jarraitu lotan\nhara joan gabe jada bainago\nia guztien ahotan\neskarmentua badaukat eta\noperación triunforik behintzat\nez da behar herri hontan\nFama hartu nahi duten horiek\nhas daitezela bertsotan. Zabaldu•Bildu•Twitter•\tPermalink-a\n2 erantzun\tKudeaketa


Ate irekien jardunaldiak antolatuko ditu Bidasoa Xake Klubak ikasturte berria hasi aurretik – Irunero\nPosted on 2020(e)ko irailak 23 by Irunero\nBidasoa Xake Klubak ate irekien jardunaldiak antolatuko ditu iraileko hilabetearen amaieran. Urrian ikasturte berriari hasiera emango diote eskolar zein helduen taldeek. Kirolean hasiberriak diren zein ezagutzetan sakondu nahi duten xake jokalarientzako formazio ikastaroak eskaintzen ditu klubak.\nKluba 2019ko ekainean martxan jarri zen Palmero Montero gunean. Aurten, berrikuntza gisa, Irungo Anzaran, Lope de Irigoyen kaleko 19. zenbakian, kokatutako lokal propioa estreinatuko dute. Carlos Pascual klubeko presidenteordeak azaldu duenez, “eskaintza presentzialaren aldeko apustua egitea erabaki dugu”. Klubaren jarduera zein izen-emateen inguruko informazio gehiago eskuratu nahi dutenek, ate irekien jardunaldiez gainera, bidasoaxake@gmail.com helbide elektronikoan edo 635702745 telefono zenbakiaren bitartez klubarekin kontaktuan jarri daitezke.\nCarlos Pascual, Bidasoa xakle klubeko lehendakariordeak azaldu duenez bigarren denboraldiari hasiera eman aurretik, irailaren 21etik 30era ate irekien jardunaldiak antolatuko ditu klubak Bidasoa Xake Klubaren lokalean. Ate ireki jardunaldiak astelehen eta asteazkenetan egingo dira arratsaldeko 17:00etatik 19:00etara. Interesdunek ate irekien jardunaldietan klubaren instalakuntzak ezagutu, ikastoren eskaintza, ordutegiak eta egutegiak ezagutu edo izen-emateak formalizatzeko aukera egongo da. Carlos Pascual Bidasoa Xake klubeko lehendakariordearen hitzetan, “ate irekietako jardunaldietan zalantzak aurrez aurre argitzea lagungarria izan daitekeela uste dugu”.\nBidasoa eskualdeko haur zein helduentzako formazio ikastaroak eskaintzen dira klubean. Horrela, Bidasoa Xake Klubaren eskolak xakean hasteko aukera eskaintzen du. Eskola eskolar garaian dauden 6 urtetik gorako haurrentzat zein helduentzat zuzenduta dago. Xake ikasleak maila ezberdinetan banatuko dira, hastapenetatik lehia mailaraino. Eskolak egun 63 ikaslez osatuta dago, Irunen eskolar mailako 6 talde eta 2 heldu talderekin eta Hondarribian 2 eskolar talderekin.\nBidasoa Xake Klubean maila guztietako ikastaroak eskaintzen dira, astelehenetik ostiralera, Irun zein Hondarribian. Xakean lehen urratsak ematen dituzten hori- entzat hastapen ikastaroak eskaintzen dira. Ikastaro hauek ordu eta erdiko iraupena izan ohi dute eta astelehenetan edo ostiralera egiten dira. Ikastaroetan haurrak 6/10 pertsonako taldeetan sakabanatzen dira. Honela, ikasleek xakearen arauak ikasiko dituzte, taktika eta estrategia ezberdinak nola erabili ikasteaz gainera. Hala nola, kirolaren bitartez memoria, analisia eta kontzentrazioa landuko dituzte. Bestalde, irabazi eta galtzen ikasiko dute, hau dena, irakasleen eta hauek planteatutako ariketen laguntzarekin. Metodologiari dagokionez, Carlos Pascualek azaldu duenez, hastapen mailako ikasleen kasuan “hezkuntza-irakaskuntzaren metodologian oinarritzen gara, izaera teknikoagoa duen xakea alde batera utziz”.\nOinarrizko ezagutzak bereganatu bezain laster, xake jokalariek maila altuagoetan jokatzeko aukera izango dute. Hortaz, joko maila altueneko jokalariek txapelketetan parte hartu ohi dute. I., II. eta III. mailako jokalarien ikastaroak astearte, asteazken eta ostegunetan egingo dira arratsaldeko 17:15etatik aurrera. “Kirolari bakoitzak erabakiko du zein mailara arte murgildu nahi duen xakearen munduan, kirol gisa praktikatu edo txapelketetan parte hartzeko”, gaineratu du klubeko lehendakariordeak.\nSegurtasuna eta gogoa eskutik\nIkasturte berrirako izen-ematei dagokienez Carlos Pascualen iritziz, “jendea gure jarduerarekiko interesa erakusten ari da, egoera normala izango balitz bezala”. Presidenteordeak azaldu duenez, klubetik jendea arduraz jokatzen ari dela ikusi dute, baina, beldurrik izateko arrazoirik ez dago, segurtasun arau guztiak errespeta- tzen baitira. “Guztiok arauak errespetatuz gero, ez da arazorik egongo”, gaineratu du Carlos Pascualek.\nOsasun sailak eskolaz kanpoko jarduerei dagokion araudi eta protokolo berriak argitaratuz doan heinean, Bidasoa Xake Kluba unean-uneko segurtasun neurri guztiak betetzeko egokitzen ari da. Klubaren egoitza berriak segurtasun neurri guztiak errespetatu ahal izatea ahalbidetzen die, pertsonen arteko distantziak errespetatzeaz gainera, bazter guztietan eskuak garbitzeko gel hidroalkoholikoa eskura egongo den bitartean. Hortaz gain, maskara eskoletan uneoro erabiltzea beharrezkoa izango da.\n“Asmoa ikasturtea aurrez aurreko formazioarekin hastea da, baina, egoeraren bilakaeraren arabera jarduera egokitzeko prest gaude”, azaldu du Carlos Pascual presidenteak. Konfinamenduan zehar Bidasoa Xake Klubak online bidezko formazioekin funtzionatu zuen, ikastaro zein txapelketak antolatuz. Klubeko zuzendaritzaren ustez aurrez aurreko formazioak kirolarientzat onura gehiago dauzkan arren, Bidasoa Xake Kluba momentuko egoerara egokitzeko baliabide guztiak prest dauzka.\nPosted in KirolakTagged Bidasoa Xake kluba, Ikasturte berria, irun, irunero, kirolak, Xakea


'Jaiegunetan denok jai!' lemapean protesta egin dute Carrefour saltokian, Basaurin | Geuria\n‘Jaiegunetan denok jai!’ lemapean protesta egin dute Carrefour saltokian, Basaurin\nPozokoetxe auzoko Carrefour saltokiaren aurrean egindako protesta / Utzitakoa\n‘Basaurin, pentsio, lan, bizi duina’ plataformak protesta egin du gaur goizean Pozokoetxe auzoko Carrefour saltokiaren aurrean. Saltoki honek egunero irekitzen ditu ateak. “Erosi zure herrian edo auzoan. Jaiegunetan denok jai!” lemapean egin dute elkarretaratzea.\n“Asteko egun guztietan lanik ez egitea, eta asteko 40 orduko lanaldia langile klasearen borrokagatik lortu zen. Igande eta jaiegunetan saltokiak irekitzeak atzerapauso bat suposatuko luke zentzu horretan, jendeak lan gehiago egin beharko lukeelako diru bera irabazteko“, adierazi dute bertaratutakoek.\nIgandeetan eta jaiegunetan irekitzeko interes handiena dutenak multinazionalak eta saltoki kate handiak direla salatu dute, “eta horrela saltoki txikiei are kalte handiagoa egiten diete”.\nHori dela eta, bertaratutako herritarrek aldarrikatu dute garrantzitsua dela “gure herri eta auzoetan erostea. Era berean, garrantzitsua da denda hauei jaiegunetan ez irekitzeko eskatzea”.\nBasauriko Merkatarien Elkarteak protestaren argazkia sareetan elkarbanatu egin du, aldarrikapenarekin bat egiten duela adieraziz. Bizkaian mobilizazio gehiago egin dira jaiegunetan saltokiak ez irekitzeko eskatuz.\nSailkatuta: Carrefour, Jaieguna, Portada, Protesta\nUrriak 14 astelehena jaieguna da Basaurin, San Fausto igandean ospatuko baita aurten\nMercadona irekitzearen kontrako kartelak agertu dira\nArgazkiak | Olentzerok eta Maridomingik irribarreak banatu dituzte Galdakaon barrena\nLanbidek egoitza berria zabaldu du Txapelenan, Usansolon


Fosdem 09 biltzarra — Gaztezulo\nFosdem 09 biltzarra\nFosdem 09 biltzarra https://www.gaztezulo.eus/albisteak/fosdem-09-biltzarra https://www.gaztezulo.eus/albisteak/fosdem-09-biltzarra/@@download/image/94p12fosdem.jpg\nFosdem, software librearen inguruko topaketa ezaguna, Bruselan egin dute aurten. Besteak beste, han izan ziren Librezale komunitateko kideak (www.librezale.org). Azken urte hauetan ugaritu egin dira tankera honetako jardunaldiak: teknologia eta informazioa gero eta garrantzitsuagoak bihurtu direla seinale.\nZer da Fosdem?\nSoftware librea eta kode askeen garapenean lan egiten dutenei zuzendutako nazioarteko ekitaldia da Fosdem (Free and Open Source Software Developers' European Meeting). Hainbat eragilek elkar ezagutzeko eta proiektuak partekatzeko gunea da, hain justu. Horrez gain, azken berrikuntzak aurkeztu eta proiektuei buruzko hitzaldietan parte hartzeko aukera ere izaten da. Fosdem-en parte hartzea doan da, antolatzaileek laguntza ekonomikoa eskertzen duten arren.\n5.000 garatzaile baino gehiago bildu ziren otsailaren 7an eta 8an Université Libre de Bruxelles-en, Solbosh campusean, bederatzigarren Fosdem biltzarrean. Bertan Mark Surman (Mozilla Fundazioaren zuzendari exekutiboa), Bdale Garbee (Debian proiektuaren idazkaria) eta Leslie Hawthorm-en (Google Summer of Code) hitzaldiak entzuteko aukera izan zen. Hauez gain, beste hainbat hitzaldi interesgarri ere izan ziren. Esanguratsuenak, Theodore TS'o (Linux kernela eta ext4 fitxategi sistema), Mark Spevack (Fedora proiektua) eta Rob Savoye-renak (Gnas, flash erreproduzitzaile librea) izan ziren. Savoyeren hitzetan, "Software librea negozio-iturri gisa ikusten hasiak gara eta ez, orain arte bezala, zenbait eroren sorkuntza gisa. Duela gutxi arte, software librearen alorreko langileak etxerik gabeko pertsonak gisa ikusiak zeuden. Egun, aldiz, edonork erabiltzen du software librea. Alde horretatik, oso pozgarria da software libreak azken 20 urte hauetan mundu maila izandako eragina".\nGuztira, 30 hitzalditik gora eskaini zituzten hainbat gairen inguruan: MuseScore, GnuTLS segurtasun liburutegiak, Tiki Wiki wikia eta Bazzar bidezko bertsio kontrola\nBaina, hitzaldi hauez gain, bada biltzarra berezi egiten duen beste atal bat ere: garatzaileen gelak. Gela hauetan, software libredun proiektuetan dabilen jendea bildu eta horiei buruzko brainstorming-a edota proposamenak jasotzeko aukera paregabea izaten da.\nLibrezale (http://librezale.org) komunitatea ere Fosdemen izan zen. Librezalek euskara informatika munduan bultzatzea du helburu, eta lantalde irekia da. Egindako lana etorkizunean ere baliagarria izan dadin, baina ez soilik horregatik, software librea lehenesten du Librezalek. Zein software erabili aukeratzeko garaian, gune edo plataforma desberdinetako programak lehenesten dituzte. Eta elkar ulertzeko ezinbestekoak direnez, formatu libreen alde egiten dute beti.\nLabur-labur, aipa ditzagun Librezale-ren proiektuetako batzuk: Wordpress (blogak sortzeko tresna), Mozilla Firefox (nabigatzaile ezaguna) eta phpBB (foroak sortzeko tresnak). Aurrerantzean, softwareaz gain, lizentzia eta eduki libreen inguruan aurrerapausoak emateko aukera ez dute baztertzen. Zalantzarik gabe, Fosdem biltzarrean jasotako informazioa oso lagungarri izango zaie Librezale-koei ekimen berrietarako.\nzortzi@2008 bozketa (http://zortzi2008.teknopata.net/index.php?title=Azala). Badakigu euskarazko tresna eta zerbitzuak gero eta ugariagoak direla, baina bozketa honek modu positiboan harritu gaitu: hainbat tresna berri ezagutzeko aukera eman digu.\nGaur egungo baliabideei esker, euskara hizkuntza globala da; sarritan, baina, ematen du ez garela horretaz jabetzen. Bideo hau ikusi arte, adibidez: William Petersen, CSI Miami telesaileko Gill Grissom ezaguna, gabon kanta bat euskaraz abesten ageri zaigu (http://euskaltube.com/play.php?vid=3128). Tumatxa!\nAl Jazeera Creactive Commons (http://cc.aljazeera.net/):\nAl Jazeera telebista kate ezaguna bere edukietako batzuk Creative Commons-ekin (baimen librea) kaleratzen hasi da. Horri esker, hainbat dokumentu interesgarri ikus (eta erabili) ahal izango ditugu, besteak beste, Israelek Gazan egindako eraso lotsagarrien irudiak.


Khea Ziater taldea eta “NOT never on time” | Nontzeberri\nHasiera/ESZENA/Khea Ziater taldea eta “NOT never on time”\nKhea Ziater taldea eta “NOT never on time”\nAsteburu honetako bi egunetan, hilak 7 eta 8, Khea Ziater taldeak NOT never on time antzezkizuna eskainiko du Bilboko La Fundicion aretoan. Alex Gerediagaren zuzendaritzapean eskainiko duten lana “proposamen eszeniko bat da formatu zinematografikoaren barruan”.\nArlo estetikoan zein narratiboan antzerkia eta zinema lotzen dituen kodeen bilaketan oinarritzen den proiektu independente bat da.\nTalde sortzaileak adierazi duen bezala, “orain arte egitasmo honen emaitza bezala jaiotako ikuskizun guztiak sorkuntza orijinalak dira, eta nahiz eta lengoaia ez konbentzional batetik gertu egon, publikoaren konplizitatea lortzen dute pentsatzen eta sentitzen dugunari buruz aritzen direlako”.\nNot-Never On Time lanak gai existentzialak jorratzen ditu. Arrate Etxebarria da aktore printzipala, eta berak planteatzen ditu galderarik behinenak: merezi al du bizitzea? zeintzuk dira bizitzeko dauzkagun arrazoiak? Antzerkia baino zerbait gehiago planteatzen da, eta argazkiz eta musikaz osatzen da obra.\nLanean honako kontatzen zaigu: “Isbelle 40 urteko emakume bat da. Bizitzan kolpe gogor bat jasan zuen aspaldian. Ordutik, depresio egoeratik irtetekotan dabil, baina ezin, eta hori dela eta hainbatetan bere buruaz beste egiteko saiakera egin du. Bizitzak zentzurik ez daukala sentitzen du Isbellek, eta inork ere ez du ulertzen. Isbelle bere buruaz beste egiteko hurrengo saiakera egingo du antzerki lanean zehar. Amaieran, baina, norbaitek bizitzeko dauzkan arrazoiez berba egitera bultzatuko du”


Datorren larunbatean ezohiko azoka egiteko aukera lantzen ari da dagoeneko Tolosako Udala | Tolosa\nDatorren larunbatean ezohiko azoka egiteko aukera lantzen ari da dagoeneko Tolosako Udala\n2020/04/14 | Merkataritza, Feriak eta Turismoa\nGaur Eusko Jaurlaritzako Segurtasun sailak, Osasun sailaren oniritziarekin, azokak egiteko aukera baimendu du, hortaz, segurtasun eta osasun berme guztiekin ekoizleen produktuak saltzeko ezohiko salmenta-gunea antolatzeko aukera aztertzen hasi da udala.\nTolosako Udalak hasiera hasieratik arduraz eta dagokion erantzunkizunetik jokatu du Eusko Jaurlaritzaren segurtasun eta osasun agindu eta gomendio guztiak jarraituta.\nOsasun larrialdi eta alarma egoera ezarri zenetik, tolosarren segurtasuna eta osasuna bermatzea izan da lehentasun nagusia. Eta ildo horretatik, arestian aipatutako agindu eta gomendioak jarraituta, larunbateroko azokak bertan behera uzteko erabakia hartu zuen udalak.\nEdozein kasutan, azoka bertan behera utzi zenetik, buru belarri aritu da Merkataritza, Azokak eta Turismoa saila ekoizleen produktuak merkaturatzeko aukera berriak lantzen. Zuzeneko harremana izan dute denbora guzti honetan azokan parte hartzen duten ekoizle guztiekin.\nEzohiko egoera honek, larunbateko azokak baldintzatu dituela uka ezina da eta horregatik, egitasmo berriak landu eta jarri dira martxan azken asteotan, betiere, helburu hartuta baserritarren lana babestu eta beren produktuak erosi eta saltzeko aukera bermatzea.\nLarunbatean ekoizleen produktuak saldu eta erosteko aukera izango da:\nDebekua bertan behera geratu da, eta horrela eman zuen jakitera larunbatean Eusko Jaurlaritzako Segurtasun sailak, Osasun sailaren oniritziarekin. Hortaz, orain arte bezala, aginduekin zintzo jokatuta, egoera berrira egokituko da udala eta ekoizleen produktuak saltzeko ezohiko salmenta gunea antolatuko da. Edozein modutara, udal gobernuak azpimarratu du ezohiko moduan eta segurtasun neurri zorrotzekin egingo dela produktuen salmenta.\nAste honetan zenbat posturekin eta zehazki salmenta nola egingo den landu eta jakinaraziko du udalak, ekoizleekin banan- banan hitz egin ostean.\nUdal gobernuak azpimarratu du, momentu oro, udalak baliabide guztiak jarri dituela baserritarren eskura beren produktuak merkaturatzeko. Hala gobernu taldetik gogorarazi dute: “Zerkausian ezohiko salmenta gune bat jartzeko guztia prest genuen, baina kale-salmentarik egin ezin zela jakinarazi bezain laster bertan behera utzi behar izan genuen egitasmoa”. “Beti jardun dugu koherentziaz, zuhurtziaz eta arduraz” gehitu dute. Beraz, egoera berri honetan, larunbatean osasun eta segurtasun berme guztiekin ekoizleen produktuak erosi eta saldu ahal izateko gunea antolatuko du udalak, ekoizleen, baserritarren eta lehen sektorearen alde lanean jarraitzeko helburuarekin.\nBide berrien aldeko apustua mantenduko da:\nEtenaldi denbora honetan salmentarako bide berriak martxan jarri ditu udalak baserritarrekin elkarlanean, eta horiek mantendu egingo dira, ezohiko salmenta guneaz gain, ekoizleek beren produktuak saltzeko aukera ezberdinak izan ditzaten.\nLarrialdi egoera honetatik haratago, erabateko normaltasunera itzuli bitartean, udalak egitasmo berriak mantendu egingo dituela jakinarazi du. Izan ere, alarma egoera amaitzen denean ezingo dira oraindik larunbateroko azokak normaltasunez gauzatu.\nUdala dagoeneko, alarma egoera amaitu ondoren ere bete beharreko arau eta segurtasun neurriak aztertzen ari da, denbora batez, postuen arteko distantziak eta pasabideetako tarteak ezarri beharko direlako besteak beste, eta beraz, Osasun Sailaren eta udaleko prebentzio teknikariaren ikuskaritzaren baitan ari da udala lanketa hori egiten.\nAmaitzeko, udal gobernuak eskerrak eman nahi izan dizkie baserritarrei egiten ari diren ahalegin eta lanagatik, “jakin badakigu larrialdi egoera honek gogor kolpatu duela zuen jarduera, baita gure herriko hainbat eta hainbat merkatari, ostalari eta autonomoena ere; horregatik, hasiak gara neurri berriak aztertzen eta horiek elkarlanean eta elkarrekin landuko ditugu, bidelagun izango gaituzuelako aurrean dugun erronka honi aurre egiteko”.\nMerkataritza, Azokak eta Turismo saileko teknikariei ere eskerrak eman dizkiete azken aste hauetan egindako lanagatik eta ekoizle zein merkatariekin une oro harremanetan izateagatik, eta bereziki, egoera aldakor honetan, egoerara egokitutako egitasmo berriak lantzen aritzeagatik.\nEta amaitzeko, herritarrei tokikoa babesteko eta kontsumitzeko deia egin diete, orain eta bereziki, datozen hilabeteetan. Baserritarrek, merkatariek eta ostalariek gizarte osoaren laguntza eta babesa beharko dutela nabarmendu dute udal gobernutik eta udaletik ere, eskumenen baitan, laguntza osoa eskaintzeko konpromisoa adierazi dute.


Laborari batzuek 'Agour' utzi eta Makeako 'Onetik' esnetegia okupatu dute\nAsteartean ELB sindikatako ehun bat esne ekoizlek Heletako Agour esnetegia okupatu zuten, bertako laborarien esnea erabili beharrean kanpokoa inportatzen duela salatzeko. Atzo genioenez, 30 bat lagunek gaua han igaro zuten, eta goiz partean atera ziren esnetegitik. Geroago, baina, handik hamar bat kilometrora dagoen Makeako (Lapurdi) Onetik esnetegira joan eta okupatu egin zuten. Gaua han eman dute 30 lagunek. Kanpotik sartzen den esne kopurua kontrolatzeko neurri zorrotzagoak eskatu ditu ELBk, eta kontrol-tresna horiek lortu bitartean protestan segiko dutela iragarri dute.\n2011ko azaroaren 17a\nAgour utzi (argazkian) eta Onetik okupatu zuten atzo laborariek. (Argazkia: Gaizka Iroz / Kazeta.info)\nKazeta.info webgunean mugimendu honi buruzko informazio gehiago eskura dezakezue. Hainbat lotura eta argazki galeria bat ere jaso ditu.


Langileen kontrako propagandatik harago, Fagor Electrodomesticos-en itxieraren benetako gakoak argituz - - Goiena.eus\nXabier Llodio 2019-05-11 00:00\nFagor Electrodomesticos-en itxieraren inguruan EHUko irakasle batzuek egindako ikerketan, Confebask-ek diktatua dirudiena, langileak egin nahi dituzte egoeraren erantzule, beste hainbat enpresatan egin den moduan.\nNonbait, kooperatibistak langileegiak ziren, eta ez ziren oso jabe sentitzen. Harrigarria da hala izanda interesak kobratzeari uko egitea, soldata jaistea eta euren kaleratzea sinatu izana. Jabetzaz gain, langile kontzientzia da, hain zuzen ere, elkartasunari, berdintasunari eta partehartzeari zentzua ematen diena kooperatibetan.\nAbizenak gehiago balio omen zuen kualifikazioak baino. Errealitatean, ekoizpeneko langileek gehiegizko kualifikazioa zuten, horietako asko emakumeak, eta itxi aurreko azken 6 urteetan, enpleguaren erdia galdu zen. Erantzuleak dira etekinik eman ez zuten Brandt eta beste enpresa batzuk erosten 200 miloi euro gastatzeko erabakia hartu eta 1.000 milioiko zorra sortu zutenak.\nAbsentismoa ere arazo larria omen zen, nahiz makinak azpierabiliak zeuden, gehienezko ekoizpenetik urrun. Ez ziren langileak falta, lana falta zen.\nAlferrak, entxufatuak eta berekoiak izateaz gain, ez omen ziren inolako sakrifiziorik egiteko prest egon. Langile askok 12.000 eta 18.500 euro artean jarri zituzten, ordea. Ikerketaren egileek antzeko egoeran gauza bera egingo lukete?\nDirua galdu zuten. Lanpostua ere bai. Orain, beraien erruz izan zela entzun behar dute. Ez da bidezkoa eta ez da egia.\nLABen, elkartasunez eta berekoikeriarik gabe proiektu eta proposamen desberdinetan lan egin zela bizi izan genuen. Erabatekoa izan zen inplikazioa.\nEzaguna da amaiera. Ikas dezagun gertatutakoaz, etorkizunera begiratzeko, baina era objektiboan. Egindako lanaren ondarea geratzen zaigu. Ea etorkizunean baliagarria den, bai sindikalgintzarentzat eta baita kooperatibismoarentzat ere.\nZorion Ortigosa eta Xabier Llodio\nLABeko Industria Federazioa


Bakarra eta berezia izatearen balioa | Tartea | Berria\nBakarra eta berezia izatearen balioa\nJateko fruitu txikiak ematen dituzten askotariko landare bereziak saltzen ditu Lurberry enpresa sortu berriak\nEuskal Herrian orain arte ikusi gabeko espezieak dira asko; inguruan bakarrak\nRuben Sabalza da Lurberry enpresaren sortzailea. GARI GARAIALDE/ ARGAZKI PRESS\n2012ko apirilak 25\nLandare bereziak begiz jota dauzka Ruben Sabalzak. Haurtzarotik zetorkion zaletasuna lanbide bihurtu zuen gerora. Lorezaintza lana sortu berri duen enpresarekin uztartzen du orain: Lurberry. Landare bereziz betea du Zarauzko Elkano auzoko berotegia. Bereziak eta bakarrak dira; Euskal Herrian sekula ikusi ez diren espezieak ditu tartean, mundu osotik ekarritakoak, eta jateko fruitu txikiak ematen dituzte guztiek. Proiektu aitzindaria da.\n«Lorategi erabilgarriak dira. Jatekoen lorezaintza bultzatu nahi dugu. Bi funtzio betetzen dituzten landareak saltzen ditugu: apaintzeko balio dute, eta, aldi berean, fruituak ematen dituzte». Askotariko landareak daude Lurberryko berotegietan bata bestearen atzean landare ontzietan txukun-txukun jarrita. Euskal Herrian ezagunak eta tradizioa dutenak dira batzuk: mugurdiak, marrubiak, ahabiak eta mahastiak, esaterako. Etxekoak izanagatik bereziak dira, ordea. «Normalean hemen ikusten ditugun masustek arantzak izaten dituzte. Hauek ez dute arantzarik, eta fruitu handiagoa dute».\nNolanahi ere, hemen ezezagunak eta berriak diren espezieek hartzen dute lekurik gehiena berotegian. Euskarazko izenik ere ez dute oraindik batzuek; latinez izendatu behar dira. «Txinakoa da hau», dio Sabalzak ondoan duen landarea hatzarekin seinalatuz. «Gojiko baiak izeneko fruituak ematen ditu». Mahaspasa tamainako fruituak dira baiak, gorriak, eta gerezi eta ahabien arteko zaporea dute.\nLana gustuko duela nabari zaio Sabalzari. Landare bakoitzari buruz azalpen luzeak ematen ditu: «Hauek aroniak dira. Hemengo hauek izango dira Euskal Herriko bakarrak». Poloniatik ekarri behar izan zituztela azaldu du. Izan ere, ez da erraza hain ezezagunak diren landare asko lortzea. Bila orduak eman behar dira, eta harremanak eduki. Alboko landareari begira jarri da. Txirimoiaren antzeko fruituak ematen dituela dio, platanoaren gustua dutenak.\nUrrutikoak dira asko, baina ez dute inolako zaintza berezirik behar. Euskal Herriko kliman ongi egokitzen direla dio, eguzkitan jarrita betiere. Salbuespena izatekotan, ahabiak dira. «Kontuan hartu behar da lur azidoa behar izaten dutela, eta ez zaio karerik bota behar».\nHiru motatako erosleei begira sortu dute Lurberry. Batetik, lore saltoki handietan salduko dituzte landareak. Bestetik, banakoek ere jo dezakete berotegira; terrazak apaintzeko, landareak jarri nahi izaten ditu jendeak: «Metro ingurura hazi daitezke batzuk». Eta, azkenik, ekoizle profesional eta baserritarrei begira lan egingo dute. Euskal Herrian ezagutzen diren mota honetako fruitu txikiek gero eta leku gehiago izan dezakete merkatuan. Izan ere, fruituekin marmeladak, jogurtak eta likoreak egin daitezke. Sabalzak gogora ekarri du behiak utzita azokan marrubiak, mugurdiak edota ahabiak sagarren alboan saltzen dituzten baserritarren irudia. «Landa eremuan guztia moldatzen ari da. Fruitu txikien salmenta irtenbidea izan daiteke».\nBizkaiko Aldundiak erakutsi duen interesa da fruitu horiek sektorean etorkizuna badutela erakusteko froga argia. «Aldundiko landareen babeserako arduradunarekin harremana dut. Espezie berriekin esperimentazioak egiteko lekuak ditu Aldundiak».\nBi pertsonak lan egiten dute orain enpresan, eta nekazaritza ekologikoari jarraituz aritzen dira. Izenak berak definitzen du berotegien jarduera. Ingelesaren eta euskararen artean hitz jokoa osatzen da: ingelesezko berry eta berri-ren artean. «Berry-k fruitu txikiak edo basa fruituak esan nahi du».\nLaborantza teknikaria da Sabalza, eta Lurberry enpresatik kanpo ere lan egiten du. Argiñano sukaldariaren etxeko lorategi eta mahastiak berak eramaten ditu. «Telebistan baino txiste gehiago kontatzen ditu egunerokoan».\nAsteburu honetan, Aiako Landare Berezien Azokan saltokia izango du Lurberryk. Hain zuzen, bertan inauguratuko dute enpresa jendaurrean, eta prest ditu dagoeneko hara eraman beharreko landareak. «Azoka horretan ikusiko dira Euskal Herrian lehen aldiz hemen dauzkagun landare batzuk». Leku askotako saltzaileak bilduko dira azokan, urtero legez; Frantziatik eta Italiatik etorritakoak ere bai tartean. Landare txiki eta berezien inguruan Europan dagoen kultura goraipatu du Sabalzak, hemen ez baitago oraindik hain errotuta.\nAiakora ez ezik egutegian dauden azoka garrantzitsuetara ere jotzeko asmoa agertu du. Gueñeskoan (Bizkaian) du hurrengo topalekua.\nErosleek badute non aukeratu Lurberryn: 15.000 landare inguru dauzkate. Gainera, espezie bakoitzaren barnean mota askotako landareak daude aukeran, eta horretan jarri nahi dute arreta. Euskal Herriko landareen barnean, mota berriak eskuratzen jarraitzeko asmoa dute.\nNormalean berezitasuna prezioan nabaritzen den arren, Lurberryn ez da hala gertatzen: tamaina txikiko landareek sei euro balio dute, eta handiek hogei euro.\nInformazio gehiago eskuratu nahi duenak www.lurberry.com webgunera jo dezake. Osatzen ari dira, baina laster martxan jartzeko asmoa dutela jakinarazi dute.\nAiako landare berezien azokak 49 mintegi bilduko ditu asteburuan


Herriko dantzarien ahalegina nabarmendu du udalak - Anoeta - Tolosaldeko ataria\nHerriko dantzarien ahalegina nabarmendu du udalak\nTolosaldeko Ataria 2021-06-16 12:43\nAnitz dantza taldeak hainbat emanaldi eskaini zituen aurreko astean eta Pyrene 430 ikuskizunaz gozatzeko aukera izan zuten anoetarrek igandean.\nAurten herriko festarik ez, baina prestatutako kultur agenda oparoak martxa onean jarraitzen duela adierazi du Anoetako Udalak. Joan den astean tarte zabala izan zuek dantzak, eta herriko dantzariak izan ziren protagonista, bai astean zehar eta baita asteburuan ere.\nAurreko urteetan herriko festak direla-eta, ohikoa izan da Anitz dantza taldeak emanaldia prestatzea talde guztien parte hartzearekin. Aurten, COVID-19a dela eta, modua egokitu behar izan dute, eta emanaldi bakarra egin beharrean, hainbat antolatu dituzte hiru egunetan. HH3, LH1 eta LH mailetako ikasleek hogei minutu inguruko erakustaldiak egin zituzten auditorioan astean zehar, egun bakoitzean bina saio eginez, bata haurren senideentzat eta herritarrei irekia, bestea.\nLarunbateko emanaldia, aldiz, LH3tik aurrerako ikasleek egin zuten eta lepo bete zen kiroldegia, COVID-19aren eraginez mugatutako edukieran. Igandean ere Pyrene 430 dantza eta musika ikuskizun ederraz gozatzeko aukera izan zuten herritarrek, nabarmentzekoa, bertan parte hartzen duela Amaiur Luluaga dantzari anoetarrak.


Ez dute onartu Azkoitiko EH Bilduk pentsioen inguruan aurkeztutako mozioa - Urola Kostako Hitza : Urola Kostako Hitza\nEz dute onartu Azkoitiko EH Bilduk pentsioen inguruan aurkeztutako mozioa\nPremia larrienean dauden pentsiodunen pentsioak osatzeko diru laguntza sortzea eskatu du koalizioak, eta proposamena ez da aurrera atera, EAJren eta PSE-EEren aurkako botoekin. Azkoitia Bai abstenitu egin da.\nJoan den astean jakinarazita bezala, Azkoitiko EH Bilduk pentsioen inguruko mozioa aurkeztu zuen atzoko udalbatzarrean. Mozioaren bidez, bi neurri onartzeko eskatu zion koalizioak udalbatzari: alde batetik, pentsiodunen aldarrikapenak babestea eta publikoki beraiei adieraztea; eta, bestetik, premia larrienean dauden pentsiodunen pentsioak osatzeko diru laguntza sortzeko partida jartzeko konpromisoa hartzea. Mozio hori dela eta, zortzi bat pentsiodun joan ziren atzoko osoko bilkurara.\nIraitz Otaño EH Bilduren bozeramaileak irakurri zuen mozioa atzoko saioan, eta Nekane Larrañaga EAJren zinegotziak erantzun zion bere alderdiak ez zuela babestuko proposamena, nahiz eta “bat egiten” duten pentsioak igotzeko aldarrikapenarekin. Haren arabera, eskaera ez zen “forma aldetik egokia”, eta zenbait errespetu falta ageri ziren bertan; “lapurrak” edo “gezurtiak” bezalako hitzak, besteak beste. Horrez gain, nabarmendu zuen mozioak ez zuela errealitate osoa jasotzen.\nAna Azkoitia EAJren zinegotziak hartu zuen hitza segidan, eta hark azaldu zuen pentsioak osatzeko partida bat jartzea ez dela udalaren eskumena: “Zeregin hori Madrili dagokio”. Gainera, adierazi zuen diru laguntza berri bat sortzea “oso konplexua” dela, eta une honetan ez daudela horretarako “prestatuta”. “Pentsioa osatu ezin da egin, beste gauza bat da premia larrian dagoenari laguntza batzuk ematea”, erantsi zuen. Horren harira, kezkaren bat duen edozein herritarrek udaletxeko gizarte langilearengana jo dezakeela gogorarazi zuen.\nJose Joakin Etxaniz Azkoitia Baiko zinegotzia abstenitu egin zen bozketan. Hark azaldu zuen, mozioak osoko bilkuretan eztabaidatu ordez, batzordeetan aztertzea nahiago duela. “Mozioak baino nahiago dugu elkarlana”, adierazi zuen. Janire Igoa PSE-EEko zinegotziak, berriz, mozioaren aurkako botoa eman zuen.\nMozioa ez zela onartu ikusita, pentsiodunek alde egin zuten atzoko osoko bilkuratik.


Txiribueltak lokala lortzeko sinadura bilketa abiatu du | El Diario Vasco\nZumaiaTxiribueltak lokala lortzeko sinadura bilketa abiatu du\nTxiribueltak lokala lortzeko sinadura bilketa abiatu du\n0-6 urteko ume eta gurasoentzat espazio egoki bat lortu nahi da\nDV ZUMAIA. Jueves, 19 abril 2018, 00:28\nTxiribuelta elkarteak 0-6 urte bitarteko ume eta gurasoen-tzat lokala lortzeko sinadura bilketa jarri du martxan. 2015ean luzatu zioten lehen eskaera Udalari, eta ordutik hona, Udalaren partetik «erantzun praktikorik» ez dutela jaso ikusita, sinadurak biltzeari ekin diote «lokalaren atzean ume eta guraso askoren beharra eta nahia dagoela erakusteko», adierazi dute.\nHerritarren babesa lortzeko Change.org plataformaz baliatu dira: https://www.change.org/p/zumaiako-udala-zumaian-0-6-urte-bitarteko-haur-eta-gurasoentzako-lokala-behar-dugu. Bestetik, datozen egunotan, hainbat lekutan jarriko dute sinadurak emateko mahaia. Aste osoan herriko haurreskoletan egongo da; Herri Eskola eta Maria Jose ikastetxearen kanpoan gaur, 16:30etik aurrera; kiroldegian gaur eta bihar, 17:00etatik 18:30ak arte; eta Erribera kalean hilak 21 eta 22an, 12:30etik 14:00etara eta 19:00etatik 20:30etara.\nTxiribueltatik adierazi dutenez, lokalaren beharra «haurren garapen egokirako da, ume eta gurasoak elkar ezagutzeko, bizipenak eta irakaspenak elkartrukatzeko, eguraldi txarrarekin ere haurraren mugimendua eta jolas librea bermatzeko, ume eta gurasoen elkartearen jarduera errazteko... Eta hartara, bizitzeko egun Zumaia dena baino herri osatuagoa, erosoagoa eta ederragoa izan dadin».\nElkarteak 2015ean egin zion eskaera Udalari, «2016ko martxorako lokala emango zuela agindu zuen Udal gobernuak», diote. Bitartean Forondako gela bat utzi zion Txiribuelta taldeari.\nGela horretan hainbat ekimen egin genuen, baina haurrek 'zarata' egiten zutela-eta Forondako ikastaroekin «ez zela bateragarria ondorioztatu zen», azaldu dute. Bederatzi hilabete geroago, «Udal gobernuko hezkuntza zinegotziak proposamena luzatu zion Txiribuelta-ri. Gaztetxea eskaini zuen. Gure erantzuna izan zen bateraezina zela. Batetik gaztetxea, jakina denez, gazte asanbladak egindako lanaren ondorioz lortutako zerbait zela eta ezin genuela Udal Gobernuaren eta beste taldeen arteko deman sartu. Eta bestetik, espazio horrek ez dituelako asetzen 0-6 urteko umeen beharrak».\n2018ko hasieran biltegi moduan lokal bat utzi diote Txiribueltari beste elkarte batzuekin batera konpartituta eta apirilean, «erantzun argirik gabe» daudela ikusita, sinadurak biltzeari ekin diote.\nBrontzezko domina bat Gipuzkoako batel txapelketan Itsas aniztasunaren inguruko hitzaldia, gaur Xabier Minarekin


Kanten kantoia - Amak ez zien abesten\nAmak ez zien abesten Amak ez zien asko abesten, denbora faltagatik. Lanak egitean abestea oso ohikoa zen orduan.\nAmak ez zien asko abesten, denbora faltagatik. Lanak egitean abestea oso ohikoa zen orduan.\nInformazio gehiago: Amak ez zien abesten


Lineal led argia ontziratu gabeko 1800mm Fabrikatzaileak eta hornitzaileak - LED Orientalight Co., Limited\nHasiera > LED argi lineala > LED argi lineala > lineal bideratutako argia 1.800 mm\nLineako led argia sartzeko ontziratzea egiten dugu. 1800mm kolore desberdinen tenperatura, distira eta luzera pertsonalizatu daitezke. LED Orientalight lantegi lineala lantzeko lanbide profesionala da hainbat urtetan. Goi mailako kalitateak ospea lortu zuen mundu osoko merkatuetan. Zure proiekturako argiztapen lineal kualifikatua bilatzen baduzu, ez izan zalantzarik eta jarri gurekin harremanetan.\n1. Product Introduction of the lineal bideratutako argia 1.800 mm\nLEDLinear Argiak bulegoko argiztapenetarako erabiltzen dira maiz. Bulegoak giro formala, larria eta bakartia mantendu behar du eta, beraz, argi linealak bulegoko eremuan neurrira ordenatu daitezke, jendeak sentsazio sinplea eta atmosferikoa sorraraz dezake eta, beraz, bulegoko espaziora sartu diren bisitariek enpresaren inpresio ona izango dute. LED linearren argien eragina oso ona da, batez ere produktuak erabiltzaileen beharren arabera ere buzta daitezke.\n2.ProductParameter (54W 180cm 180 lineable lineable light of specification)\n3.Produktuaren funtzioa eta aplikazioa54W 1800mm argiztapen lineala.\nSarrerako argia lineal luzagarria da, goi-mailako argiztapen nagusietarako, hala nola bulego-arloak, hitzaldi-aretoak, bulego-korridoreak, gobernu-agentziak, metro geltokiak, merkataritza-gune handiak, goi-amaierako bulego eraikinak eta zerbitzu publikoak.\n4. 54W 6ft 6ft sabaiko atsedenaldirako produktuaren xehetasunak argiztapen lineala\nLinearen argiak PF handiko edo PF handiko korronte erregulatutako erregai hornitzailea barneratzen du eta berehala hasten da, ez du distirarik, ez zaratarik, ez RF interferentziarik;\n6.Liburua, ShippingAnd 54W180cm zintzilikarioko led argia lineala\nHot Tags: lineal zuzeneko argiztapena 1800mm. Fabrikatzaileak, fabrika, hornitzaileak, Txina, handizkako neurriak, kalitate handiko, prezioen zerrenda. Erosi online


Udako kalera martxa | Angula Berria\nHasiera » Udako kalera martxa\nUdako kalera martxa\nsugorri argitaratua 1 / Uzt / 2017\nEzker Abertzaleko KALERA KALERA dinamikak Kalera martxa antolatu du. Preso, iheslari eta deportatuen aldeko ibilbide bat izango da, zortzi etapakoa. Uztailaren 20an hasiko da Gernikan, eta 27an iritsiko da Lakuntzara.\n- Uztailak 20, osteguna: Gernika-Busturia-Bermeo (15 km)\n- Uztailak 21, ostirala: Bermeo-Ea-Lekeitio (24 km)\n- Uztailak 22, larunbata: Lekeitio-Ondarroa (14 km)\n- Uztailak 23, igandea: Ondarroa-Mutriku-Deba (11 km)\n- Uztailak 24, astelehena: Deba-Zumaia-Getaria (24 km, Zumaiaraino mendiz)\n- Uztailak 25, asteartea: Getaria-Zarautz-Hernani (13 km)\n- Uztailak 26, asteazkena:Hernani-Anoeta-Ibarra (20 km)\n- Uztailak 27, osteguna: Ibarra-Etxarri Aranatz-Lakuntza (16 km)\nMartxan parte hartzeko izena eman beharra dago uztailaren 10a bitartean. Martxan parte hartzeko txartelak Hazian eskuratu ahal izango dira. Jai-giroa eta presoen eskubideen aldeko aldarria uztartuz, etapa amaiera bakoitzean hainbat kultur ekitaldi izango dira.\nKALERA KALERAk martxa igaroko den leku bat aukeratu du ekimena aurkezteko, Zarautz. Hango hondartzan 338 toalla huts jarri dituzte.“Toalla horiek presoen lekukoa hartzen dute, eta helburua da lehenbailehen bakoitzaren gainean preso bat egon dadin eguzkia hartzen eta gure Kantauri itsasoaz gozatzen”, adierazi du KALERA KALERAko Mikel Urdangarinek.\nAntolatzaileek dei egin diete herritarrei martxan parte har dezaten, batez ere gazteei. “Kalera Martxa jendez bete behar dugu. Kolektiboari babesa eman behar zaio. Bere eztabaida estrategikoa ia bukatzear dagoenean, sentitu behar dute ezker abertzaleko militantziaren maitasuna eta berotasuna. Barrutik entzun behar dituzte gure urratsen soinuak, askatasunaren urratsak”, gaineratu du.\nEzker abertzalearen dinamikak, azken batean, gatazka politikoaren ondorioak behingoz konpontzeko eskatu nahi du martxa honen bitartez. “Euskal Herrian, gehienok gatazkaren ondorioak behin betiko konpontzearen alde gaude. Konponketak integrala izan behar du. Kaltetuak kalean egoteko eragozpenek desagertu behar dute. Presoak kalera ateratzea Euskal Herria bakean eta askatasunean bizitzeko ezinbesteko urratsa izango da”, Urdangarinen esanetan.


Etxebizitza Kontua | Caja Rural de Navarra\nZure etorkizuneko etxebizitzari begira aurrezteko formularik onena\nIreki zure kontua; zergak ordaintzen dituzun lekuaren arabera kenkari fiskalekin lotutako abantailak izango dituzu\nZuk aukeratzen duzu ordaindu nahi duzun zenbatekoa\nEtxebizitza-kontuari esker zure aurrezkiak planeatu ditzakezu, baita kenkari fiskalen abantailak erabili ere.\nZein da aurrezkiak nire etxebizitzari zuzentzeko epea?\nZergak ordaintzen dituzun eskualdearen arabera:\nNafarroa: Kontua ireki eta 10 urtera.\nEuskal Autonomia Erkidegoa: Kontua ireki eta 6 urtera.\nZenbatekoak dira kenkari fiskalak?\nZergak ordaintzen dituzun eskualdearen arabera.\nNafarroa: 2016ko urtarrilaren 1etik aurrera egindako ordainketei ez zaie kenkari fiskalik aplikatzen.\nEuskal Autonomia Erkidegoa: Urte osoan egindako ordainketen % 18, baina kenkarien oinarria 8.5000 eurokoa izango da gehienez (urtean 1.530 euro gehienez), zergadunaren adina edozein dela ere. Muga horiek banakako zein taldeko aitorpenentzat dira. Hala ere, badaude salbuespenak:\nAraba: Kenkaria % 23koa izango da 30 urte baino gutxiago dituzten eta/edo familia ugari baten buru diren zergadunentzat. Hala ere, gehienez 1.530 eurokoa izango da.\nBizkaia: Kenkaria 1.800 eurokoa izango da gehienez, beraz, gehienez 10.000 euro ordainduko dira, zergadunaren adina edo ezaugarriak edozein direla ere.\nGainerako autonomia-erkidegoetan: Ez da kenkari fiskalik aplikatuko.\nEtxebizitza-kontuan aurreztutako dirua lehenengo ohiko etxebizitza erosteko erabili beharko da (EAEko ohiko etxebizitza).\nNomina Programa ➜\nBateratu errentagarritasuna eta aurrezkiak kontu bakar batean.\nMugarik gabeko erabilgarritasuna


Beste muga etikoa ere jaso dezagun - Aberriberri bloga\nAsteartea, 24 martxoa, 2009\nBeste muga etikoa ere jaso dezagun\n24 martxoa, 2009 24 martxoa, 2009\nHauteskundeen emaitzen zurrumbiloan mugildurik gauden honetan ez da inongo sekretua EAJk PSEri zuzendutako eskaintzak nahikoa hauts harrotu dituela bai komunikabideetan eta baita alderdikideen artean ere. Eskaintza horretako gai nagusienetako bat “muga etikoa jasotzean” zetzan, indarkeriaren aurrean mesprezuaz harantzago joango zen jarrera baten alde, hain zuzen. Jarrera honen alde egon banago, baita indarkeria politikotik at dauden eremuetan ere, eta konkretuki abertzaletasunaren irudi berrituan ezinbestekoa den gai konkretu batean: ustelkerian eta iruzur ekonomikoan.\nENAMek darabilen indarkeriaren aurrean zenbait buruzagik izan duten estrategia gizartearen zati handi batek ulertu ez duela badakigu eta honek nolabaiteko eragina ere izan duela hauteslegoak alderdi abertzaleengan zuen konfidantzan. Beraz, ez da inongo sekretua azken boladan izan diren ustelkeria kasuek ere eragin zuzena izan dutela hauteskueen emaitzetan azken foru hauteskundeetako emaitzek zenbait lekutan erakutsi zuten bezala.\nBeraz, EAJren muga etikoaren eskeintza hartuz, ez al litzateke logikoa eta onuragarria izango muga etiko hori ere hautagai, barne-kargu eta kargu publikoen portaeran islada araztea?\nThink Gaur-eko emaitzak errepasatu ditut eta administrazioaren erabakien gardentasuna aipartzen badu ere ez du ustelkeriaren eta politikarien diru-sarreren gardentasunaren aldeko neurririk aipatzen. Administrazioen kasuan hor dugu Bilbo Estatuko udaletxe gardenena bezala, Udaletxeen Gardentasunaren Indizearen arabera, baina ez al ditugu hautagai bezala aurkeztu edota hainbat sozietateetarako izendatu behar ditugun pertsonen zuzentasuna bermatzeko bestelako neurririk hartu behar? Ezagunak dira hainbat herrietan hautagaiari egiten dizkieten ogasun eta bestelako ikerketak hautagai egokia dela bermatzeko.\nAzken boladan ezagutu ditugun Irun, Jauregi, Balenziaga eta Guggenheim kasuek min egin diote abertzaletasunak zuen irudiari dudarik gabe. Eta konfidantza hau berreskuratzeko modu egokiena ez da “hau ez da berriro gertatuko” edo “gertaera puntualak dira” leloak errepikatzea, neurriak hartzea baizik. Nazioarteko Gardentasuna erakundearen arabera munduan ustelkeria gutxien duten herriak Finlandia, Islandia, Zelanda Berria, Danimarka, Singapur, Suedia, Suitza, Norvegia eta Australia dira eta ez litzateke gaizki etorriko azken hilabeteetako bidaien txostenari eranskin bat gehitzea, gure herrian aplikatzeko asmoz herri aurreratu horietan martxan dauden neurriak aztertzu ondoren.\nEz dezagun ahaztu ustelkeriaren aurkako borroka epe luzekoa dela, administrazioan ez ezik baloreetan ere aldaketak behar dituelako. Egun tranpak egiten dituena heroitzat hartzen duen telezaborraren eta zintzotasuna inozokeriarekin identifikatzen duen jarrera “modernoa” zale gara eta.\nHiritarrek gobernuari gardentasuna eskatzen dioten neurrian ere ez dezagun ahaztu beste norantzan ere arazoak badaudela gure herrian: orain dela gutxi jakin dugu Gipuzkoako Foru Aldundiak aurkitu duen BEZa eta Sozietate Zergaren inguruko iruzurraren kopuruaren berri. Nork darama zergen zati handienaren pisu astuna? Neurri konkreturik planteatuko al dugu honen aurrean hiritarren konfidantza berreskuratzeko?\nZorionez abertzaletasunak erantzunkizun instituzional garrantzitsuak ditu oraindik Foru Aldundi eta udaletxeetan eta hor erakusleku aparta du hobekuntzarako ideiarik eta ekintzarik balu. Berritu eta hiritarren konfidantza berreskuratzeko gogorik badago, badago egin eta ikastekorik ustelkeria eta gardentasunean zentraturiko Think Gaur-aren bis baten musikapean.\n11:09 24 martxoa, 2009\nGaztañaga, agian oraindik instituzioetan dagoelako ez du neurririk hartuko. Aspaldi entzun ditugu bai PSOE eta PPren kanpainetan korrupzioaren kontrako neurriak hartuko zituztela, baina gero praktikan ez da horrela izan eta hor ditugu azken eskandaluak lekuko.\nDenok dakigu nola finantziatzen diren alderdiak baina “iturgin” bat Gipuzkoako Foru Aldundira aurkeztea marka guztiak hausteko apustua da. Baina tira, hemen inork ez du erantzunkizunik, ez Balentziaga, ez Irunen, ez inon.\nEa zenbat denbora denbora behar duten sozialistek eskua poltsan sartzeko. Hor ere adi egon behar dugu.\nMaribel Urretxu(e)k dio:\n11:21 24 martxoa, 2009\nGuzti honek irtenbide bakarra du.\nAurpegi berriak, forma berriak eta diskurtso berritzaileak.\nAbertzaletasunaren marka gardentasunaren eta zintzotasunaren marka zen, eta jarraitu beharko du izaten, baldin eta gure Euskadi honetan agintzen jarraitu nahi badugu.\n13:42 24 martxoa, 2009\nErabat ados nago Maribel. Baina berrikuntza oposizioan izaten da gutxigatik galdu denez eta oraindik foru aldundietan gaudenez ez da berrikuntzarik gertatuko. San Inazioren jarraitzaile asko dago politikarien artean.\nIon Gaztañaga(e)k dio:\n17:57 24 martxoa, 2009\nAurpegien berrikuntza onuragarria da nire ustez baina ez du arazorik konpontzen. Gauza da, hainbat herrietan egiten den bezala, hautagaiek inspekzio fiskal sakon bat izan behar al duten eta beren ondasunak deklaratu behar ote dituzten.\nBestalde, administrazioan bertan ere neurriak hartu daitezke, irungo kasuan gertatu zirenak horren aurkako neurririk ez zegoelako izan baitzen.\nAzken finean, nire proposamena sinplea da. Ikus dezagun zein neurri efektibo dauden munduan gardentasuna alde eta ustelkeriaren aurka eta proposa eta aplika ditzagun gobernuan gauden instituzioetan. Adibidea ematea izan ohi da konbentzitzeko erarik onena.\nIvan Larraza(e)k dio:\n19:59 24 martxoa, 2009\nGuztiok onartzen dugu EAJk bere mezua zabaltzeko eta jendearengana iristeko baliabide mugatuak dituela.Hau dela eta, ezinbestekoa da Irujok bere garaian esan zuen bezala, gauzak besteak baino hobeto egitea gizarteak abertzaletasunean sinetsi dezan.\nLehen, alderdi gardena eta gestioan bikaintasuna bilatzen zuena ginen. Gaur egun, badirudi horietako zenbait gauza ahaztu ditugula eta besteen akatsetaz baliatzen garela gure hanka-sartzeak ez onartzeko.\nZenbat alditan entzun dugu azkenaldi honetan “ellos también lo hacen” esaldia? Guggenheim,Irun, Balenziaga kasuak bizi ondoren, niri ez zait balio baieztapen hori.\nBeste batzuek horrelakoak egiten dituztela badakit,are okerragoak ere, baina berdin zait, ez nau lasaitzen.\nNola da posible lehen aipatutakoak gertatuta, lehendakaritzako gure programan gardentasunari buruzko atalik ez egotea?\nJELtzale izatea, ez da EAJko afiliatua izateagatik lortzen dugun izendapena,askoz haratago doa; bizitzeko modua izan da (eta da) askorentzat, baina badirudi beste askorentzat erretorika kontu hutsa dela…\n21:20 24 martxoa, 2009\nHorren miresgarria zen alderdi-komunitate izatetik, partido-cotarro batean bilakatu izana leporatu digute eta kasu batzuetan arrazoiarekin.\nHau aldatu beharra dago, eta gure hasierako espiritura bueltatu behar dugu nolanahi. Hontarako ilusioa behar dugu sortu.\nEgia da beste partiduak berdinak a la okerragoak direla, baino ¿zergatik izan behar dugu besteak bezalakoak? ¿Zergatik ezin gaitezke erabat desberdinak izan?\n12:23 25 martxoa, 2009\nBatzutan potereak gauzak ahaztarazten dizkigu. Pentsetan dugu gauzak beren bideak jarraituko dituztela, onak zein txarrak. Gure proiektuak finkatuta zegoela uste genuen, ta arrazoi geneukan, noski. Baian ez zen guk uste genuen bezain finkatuta.\nIrun, Zumaia ala Diputaziñoko problemak miñ asko eiten dizkigute. Batez ere, ia-ia hedabide guztiak gure kontra daudelako, ta horiek dira gure iritziak sortzen dituztenak, besteak beste.\nInor baino gardenagoak izan beharra daukagu.\n22:40 25 martxoa, 2009\nBenetan pozten naiz gai hau ateratzeaz, eta hain autokritika sakona egiteaz. Autokritika hau derrigorrezkoa da EAJrentzat.\nHainbeste urtez agintzen egoteak, bizio eta jarrera negatiboak ekarri ditu instituzioetara. Betirako agintzen egongo balira bezela agindu da,(ez kasu guztietan noski) azkenean nahi dena egiten eta zintzotasuna bigarren planoa utziz. Eta hau onartezina da, eta jendea horretaz konturatzen dihoan heinean, nazionalismoarekiko konfidantzak behera egin du, baita EAJak euki duen kudeaketa bikaintasunaren fama hori.\nHorregatik, NOLA DA POSIBLE, THINK GAUR PROZESUAN, GAI HONEK HAIN GARRANTZIA GUTXI IZATEA?? NOLA DA POSIBLE, EUSKO LEGEBILTZARRERAKO PROGRAMAN, EZER EZ JARTZEA GAI HONI BURUZ???\nEuskadi Herri garatua dela argi dago, baina argi eduki dezagun, gardentasun mailan Euskadi Españako mailatik oso gertu dago, eta herri garatuetatik oso urrun. Gure Herriko antolaketa administratiboak (Eusko Jaurlaritza, Diputazioa,Udaletxeak) neurri batean zaildu egiten du transparentzia neurriak ezartzea. Boterea gune indartsu ugari izanda, bakoitzak bere partzela zaintzea bilatu izan da, bestea ikutu gabe.\nNere ustez hartu behar diren neurriak:\n1-Ionek esan duen bezela, karguen ondasunen informazio gardena eman.\n2-Praktika egokien katalogo moduko bat plazaratu eta betetzera behartu, arau hauek bete ezean, alderditik kanporatzearen mehatxupean.\n3-Subentzioak eta erakunde publikoen kontu guztiak AUDITATU.\nNere ustez, EAJak duen erronka nagusienetakoa da honi buelta ematea hurrengo urteetan konfidantza berreskuratzeko.\nEnrike Arin(e)k dio:\n22:49 25 martxoa, 2009\nIñigo, beti bezain sakon, zurekin bat nator.\nPrevious post La unidad abertzale\nNext post O espabilamos, o…\nLa unidad abertzale\nO espabilamos, o…


Mondrak, Leintz Arizmendik, Mondratek eta Mondragon Unibertsitateak etxetik kanpo jokatuko dute asteburuan | Mondraberri Arrasateko Ataria\nHasiera Kirolak ARIZMENDI K.E. Mondrak, Leintz Arizmendik, Mondratek eta Mondragon Unibertsitateak etxetik kanpo jokatuko dute asteburuan\nMondrak, Leintz Arizmendik, Mondratek eta Mondragon Unibertsitateak etxetik kanpo jokatuko dute asteburuan\nMondrak irekiko du asteburu honetako jardunaldia. Arrasatekoak Mutrikura joango dira larunbatean arratsaldeko 17:00etan San Miguel futbol-zelaian Mutrikuren aurka jokatzeko. Lehen bi jardunaldietan berdinketa lortu ondoren, Mondra denboraldiko lehen garaipena etxera ekartzeko asmoarekin zelairatuko da.\nFutbolarekin jarraituz, Leintz Arizmendiko neskek, etxean Mariñoren aurkako ligako lehen partidua irabazi ondoren Oiartzunen aurka jokatuko dute asteburu honetan. Partidua igandean arratsaldeko 17:30ean jokatuko da Oiartzungo Karla Lekuona futbol-zelaian.\nLarunbatean ere, Mondrate eta Aurrera de Vitoria taldeen arteko areto futbol partidua jokatuko da. Arrasatearrek 18:30ean jokatuko dute Gasteizko Olababe kiroldegian, aurreko asteburuan etxean 6-2 irabazi ostean Kukuyaga Etxebarriren aurka.\nAmaitzeko, saskibaloiari dagokionez, Mondragon Unibertsitateak Ulacia Grupo ZKE taldearekin indarrak neurtuko ditu. Etxean ligako lehen partidua Easo Bodegas Mugaren aurka galdu ondoren, Zarauzko taldearen aurka jokatuko du Aritzbatalde kiroldegian arratsaldeko 18:30ean.